Batzordeburua: CARREIRAS VALIÑA, MANUEL FRANCISCO\nBokala: SISTIAGA BERRONDO, ANDONE\nBokala: SOTO BLANCO, DAVID\nUPV/EHUk ikasgela eta lanerako gune ezberdinak ditu Gipuzkoako Campusean. BCBL zentroak, halaber, lanerako gune nahikoak ditu doktoregai guztiak hartzeko.\nUPV/EHUk Ikerkuntzarako Zerbitzu Orokorrak (SGIker) ditu. BCBL zentroak, non ikasleek beren doktorego tesietako ikerketak garatuko dituzten, bitarteko material nahikoak ditu doktoregaien ikerketa lana ahalbidetzeko. Lan egiteko guneak daude (bekadunentzako eta doktoregaientzako aretoak), bai eta laborategi bereziak ere.\nJarraian, BCBLko laborategien ekipamendua deskribatuko dugu. BCBL zentroak balio handiko instalakuntzak ditu, Neurozientzia Kognitiboaren eremuan Espainian dauden onenak ziurrenik. Instalakuntza horiek Neurozientzia Kognitiboari buruzko abangoardiako ikerketa oinarritzen dute.\nJokabide neurrietako laborategiak hosgabetutako zortzi kabina ditu, jokabidearen inguruko esperimentuak gauzatu ahal izateko. Kabina bakoitzak kalitate handiko eta estandarizatutako konfigurazioko sistema esperimental bat dauka erreakzio denboren inguruko datuak jasotzeko botoiak sakatuz erantzuten diren atazen kasuan edo izendapen latentziak neurtzerakoan. Kabinak banakako froga saioetan erabil daitezke, non esperimentatzaileak partaide baten jarraipena egingo baituen; edo 4 partaideri frogak aldi berean egiteko ere. Partaide taldeen jarraipena web-kameren bidez egin daiteke.\nBegien mugimenduak kontrolatzeko laborategiak EyeLink 2K (SR Research Ltd.) izeneko begien mugimenduak kontrolatzeko hiru sistema ditu. Irakurketa atazak denbora errealean erregistratzeko eta ¿Visual World Paradigm¿ delakoa erabiliz esperimentuak egiteko erabil daiteke aipatu sistema. EyeLink 2K-k laginketa abiadura bikaina eskaintzen du (2000 Hz) eta bereziki egokia da denbora errealeko datuak jasotzeko. EyeLink 2K begi bakar bat edo bi begiak jarraitzeko erabil daiteke eta, horrez gain, erabat bateragarria da ukipen-leiar eta betaurreko gehienekin.\nHaurtxoentzako laborategiak (BabyLAB) metodo eta teknika ezberdinak ditu giza mintzairaren garapenaren lehen pausoak deskubritu ahal izateko. Ohitze bisualaren prozedurak erregistra daitezke, burua mugitzeko duen lehentasuna eta begirada intermodalerako lehentasuna erregistra daitezke, mintzairarik ez duten haurtxoen (3-12 hil) hizkuntza gaitasun orokorrak ebaluatzeko eta 28 hilerainoko haurtxoen ezagutza sintaktiko eta lexikoa ikertzeko. Jokabidearen neurketa osatzeko, elektrokardiograma (ECG) sistema bat dago, haurtxoaren bihotz taupadak atazan zehar neurtu ahal izateko. ECG jarduerak hizkuntza esperientzia zehatz baten testuinguruan haurtxoen arreta nola modulatzen eta arautzen den islatuko du. EEG/ERP eta NIRS delakoak ditu ere, bularreko haurrentzako eta haurrentzako aproposa. BabyLAB laborategiak abangoardiako ikerketa gune bat eskaintzen du, ingurune bikain baten barruan, hizkuntzaren garapena aztertzeko elebakarren eta elebidunen kasuetan.\nEEG laborategia. Zentroak lau EEG sistema ditu. Hosgabetutako kabinetan daude aipatuak. Kabina bakoitzak BrainAmp DC® anplifikadore bat dauka: AC anplifikadore baten ohiko ezaugarriez gain, DC grabazio moduak hardwarea filtratzeko aukera ugari eskaintzen ditu. Brain Recorder® grabazio softwarearen bitartez, anplifikadorearen aukera guztiak kontrola daitezke, DC grabazio modutik AC modura igarotzeko etengailua barne. Eta banda zabalera ezberdinak aukera daitezke ere filtratzerako. BrainAmp® DC sistema EEG sistema zaharrak baino egonkorragoa da aplikazio ezberdinetan eta Brain Computer Interface eta Neurofeedback delakoen EEG/TMS eta EEG/MEG inputak aldi berean gauzatzea ahalbidetzen du. Jarraian EEG/ERP-ak aztertzeko, ordenagailu guztiek Vision Analyzer®2.1 softwarea dute eskuragarri, sareko pasahitza baten bidez.\nMEG laborategia. Inbaditzailea ez den jarduera kortikala erregistratzeko metodo bat eskaintzen du magnetoenzefalografiak (MEG). Denbora bereizmen bikaina dauka, bai eta espazio bereizmen fina ere. BCBL zentroko MEG instalazioak 306 sentsore dituen (204 gradiometro lau eta kasko egitura batean jarritako 102 magnetometro) Elekta Neuromag ®gailu bat dauka. 16 jaurtiketa lerro digital ditu, bai eta Aux sarrerako 8 kanal analogiko ere. Instalazioari esker entzumenezko eta ikusizko estimuluak aurkez daitezke eta neurketa partaidea zutik edo eserita dagoela egin daiteke. MEG gailuak, halaber, 64 kanal dituen (60 kanal indibidual eta 4 elektrodo diferentzial) EEG sistema integratu bat dauka MEG eta EEG neurketak aldi berean jaso ahal izateko. Neurketa horiek 8 kHz-rainoko laginketa tasan jaso daitezke, ACn zein DCn. Esperimentu saioan zehar, partaideak eskanerraren barruan duen posizioa jasota geratzen da, datuak lotu ahal izateko erresonantzia magnetikoaren bidez lorturiko irudi anatomikoei erreparatu behar izan gabe. BCBLko instalazioak babes pasibo bat dauka ere kanpoko zarata murrizteko, bai eta MaxFilter izeneko softwarea ere gailuak eta barneko zein kanpoko zarata iturriak filtratu ahal izateko. Datuak aztertzeko, Elekta Neuromag® analisi software aurreratu bat dauka, erregistratutako datuak bisualizatzeko eta beren iturriak modelatzeko erreminta boteretsuak barne.\nErresonantzia magnetikoko laborategia. BCBL zentroak Siemens 3T Prisma erresonantzia magnetiko bidezko (MRI) irudi gailu bat dauka funtziozko, egiturazko eta hedatze irudiak lortzeko. Ekipoak irudiak hartzeko sistema aurreratu bat dauka 64 kanal dituen RF bobina batekin. Honela, kalitate handiko irudiak eta IPAT (irudiak paraleloan hartzeko teknika integratuak) bidez hobetutako errendimendua, lan fluxu bikaina eta estaldura anatomiko zabala eskaintzen du 50 cm-ko gehieneko ikuseremuarekin (F0V). Siemensen protokoloek sekuentzia ezberdinak dituzte funtziozko irudiak (BOLD), bereizmen handiko egiturazko irudiak eta hedatze tentsoreak berreraikitzea ahalbidetzen duten hedatze irudiak hartzeko.\nBCBL zentroak, bestalde, laborategi bat dauka lehen eta bigarren hezkuntzako eskola batean: jokabidea neurtzeko bi kabina, EEG sistema bat eta begien mugimendua erregistratzeko sistema bat ditu; BCBLren eraikinaren kasuan deskribatu ditugun horien berdinak dira. Honela, eskola-haurren laginerako sarbidea bermatu da.\nCampusetako liburutegiak ditu UPV/EHUk. Liburutegiak sarbide elektronikoa eskaintzen du Neurozientzia Kognitiboaren eremuko zientzia aldizkari ugarira.


Afrika beltzeko antzerkia\nAfrikako antzerkia aztertzerakoan oinarrizko ñabardura egin behar da, batez ere antzerkigintza horren erroak edo iturburuak aztertu nahi badira. Euskal antzerkigintzan aztertzerakoan bezala, Afrikakoan argi ikusten da antzerki forma parateatralak deitu ohi direnen garrantzia. Antzerki mota bizia. Herria edo baserriaren eguneroko bizitzan guztiz txertatua dagoena, eguneroko bizitzaren eragile suertatuz.\nArgi dagoena zera da, Afrikan ez dela esistitu «eszenatoki italiarra» deritzon antzerki moetarik, antzezle eta ikuslegoaren arteko zatiketa argi horrekin. Aitzitik, eguneroko langintzarekin eta urtesasoien aldaketarekin zerikusia duten erritotan oinarritutako manifestazio teatral ugari ezagutzen da. Aldizkako zeremonia eta jai horien helburua gizakiaren presentzia mundutiarra erakustea da, bai jainkoekiko erlazioan eta bai beste gizakiekikoan. Antzinakoen kultoei loturik, iniziazio zeremonia deritzotenetan eta batez ere giza esistentziaren zenbait pasartetan (jaiotza, heriotza, ezkontza...) oinarriturik agertzen dira. Baina era berean, eguneroko bizitzan antzerkitasunez beteriko agerpenak ditugu, herritar zahar batek behialako mitoa edo ipuin bat narratzen duelarik basa-supazterraren inguruan.\nZentzu profanoa edota erlijiosoa izan dezaketen antzerki agerpen hauek imintzioen, hitzen eta erritmoen bidez ematen dira. Maskaren erabilpenak, Haitiko vudu eszenak eta tribuaren lorpen gorenak kantatzen dituzten epopeiak erlijiosoa dei genezakeen jenero baten partaide dira. Baina beste alde batetik, libertimendua helburu nagusitzat duten agerpenak daude, dantza, kantua eta mimoaren bidez ipuin-kondalariak animalien gora-beherak erakusten dituenean, edo eta Maliko Koeba deritzona, gure tobera edo ttuttekin nahiko antza baduena, jendaurrera emaztea, maitalea eta senar iruzurtua agertzen direlarik.\nDena dela, antzerki agerpen hauek herritarrak direla esan behar da, bai gaiak eta bai antzezleak ere herrikoak bertakoak dira-eta. Eta antzezpenak herriko plazan egiten dira; gisa honetako ospakizun batek herriarentzat jaia eta dibertimenduaren ordua dakarrelarik.\nAzkenik, antzerkigintza tradizional honen funtzio nagusia pedagogikoa dela ikus dezakegu; bere helburua, norberari taldeko partaide dela gogoraztea du, komunitateko oreka mantentzearren eta oreka hori mantendu dadin kideek behar dituzten mensaia pedagogikoak jaso ditzaten.\nKolonial garaiko antzerki afrikarra\nEuropeoak Afrikan eskusartzen hastearekin bertako antzerki tradizionalak, literatur beste zenbait espresabidek bezala, gaztigu ederra jaso zuen.\nEspresio dramatikozko era berriak agertzen dira, misionarien eta eskolen eskutik bertakoen antzerkigintza frantseseraz bultzatzen dutenean. Nahiz eta zenbaitetan, herriko tradizioak jaso, kasu horietan bere markotik atera eta eszenategitara eramaten ziren urte amaierako festetan, ikusletzat europearrak eta burjesia beltzeko partaideak zirelarik. Maliobra honen azken helburua bertakoen antzerkigintzak aginte eta ordenu koloniala zalantzan jar ez zezan izango litzateke. Hala ere, antzerki horien bidez zenbait egile eta antzezlerengan nazionalismo baten sua piztu zen.\nAntzerkigintza kolonial honen ezaugarririk nagusiena antzerkigintza tradizionalean nagusi zen antzezle-ikuslegoen arteko lotura apurtzearena da. Eszenatoki itxi, apaingarri, zuzendaritza eta abarren inposatzearekin batera guztientzat zen kultur agerpen bat, gero eta gehiago elite bati zuzendurik gertatzen da.\nGarai horretan ere zenbait egilek, horien artean Keita Fodeba, antzinako antzerki lanak garai berrietara egoki daitezkeela pentsatzen du, eta ondorioz mundu modernoan txertatu.\nMende honen erdialdetik aurrera antzerkigintza afrikarra kolonietako agintea zalantzan jartzen eta erantzuten hasten da. Antzerkigintza tradizionaleko moduak mami nazionalistaz betetzen dira; eta borrokaren eta matxinadaren gaia naharoki erabilia da.\nKolonialismoaren eta bere ondorioen salatzearekin batera, belaunaldien arteko gatazkak eta politika ohituren kritikak osatzen dute antzerki lan horien tematika.\nAipatu dut lehenago antzerkigintza tradizionalak komunitatea mantentzea zuela helburu. Orain, gizarte tradizionalaren deuseztearekin eta munduaren ikuspuntu desberdinak sortzearekin antzerkigintza kontenporaneoak arras aldatzen du helburua. Hiritartze masiboen ondorioz, antzokiak leku tinko eta itxia hartzen du, eszenatokia eta ikuslegoen aretoa guztiz banantzen dira, eta batez ere antzokietan entzuten den hizkuntza arrotza zaio biztanlegoaren ehuneko larogeiari. Horrela, antzerki-lanaren hartzaile izan beharko luketenak antzokietara hurbiltzen ez direla ikusiz, zenbait idazle eta antzerki munduko jende Afrika beltzeko antzerkigintzari bere izate herrikoia berritzultzen enseiatzen dira.\nZenbaiten ustez Afrikaren arriskua bereak ez diren begiz bere burua ikustea izan daiteke. Gisa honetako ideiek antzerkigintza konprometitu batetara bultza du tendentzia zabal bat, Afrikak bereak dituen arazoak tratatu ditzan antzerkian ere. Europan absurdoaren antzerkigintzak bere arrakastaren unerik gozoenak bizi zituen artean, Afrikari, zibilizazio baten krisiaren aurrean inor sensibilizatzea baino, itxuraldaketa batean dagoen gizarte bat sustatzea interesatzen zaio. Ondorioz «ideien» antzerkigintzaren hedatzea gertatzen da.\nHorrelako autu batek ekarri ohi dituen eztabaidak ez ziren falta izan Afrikan ere, eta antzerkigintza politiko batek ekar lezakeen mediokritate artistikoaren aurrean argitxo gorriak pizten hasi zen hainbat.\nDiskusioak diskusio, koreografia zaharrak berrartzen dira, mito zaharrak berraztertzen dira, eta zintzilik hizkuntzaren arazo larria gelditzen da, hala nola arazo estetiko bat eta asimilazio edo kolonizazio kultural berri baten mamua.


Igandea, urtarrila 12th, 2020\nUrte berriarekin zarata doinuak ere badatoz Putzuzulora. Urtarrilaren 19an eta 19:00etatik aurrera.\nAlde batetik Tolosako RAS talde mitikoa edukiko dugu Gaztetxsko oholtzan, aurkezpenik behar ez duen taldea da hau. Eta bestetik, Venezuelatik biran datozen Betoe taldea ere edukiko dugu, distortsioz beteriko doinuekin.\nEkrixi eta Uther taldeak Putzuzulon\nLarunbata, azaroa 9th, 2019\nPutzuzulo Gaztetxearen 14en urteurrenaren barruan, hardcore kontzertua edukiko dugu Gaztetxean bertan, asteartean, azaroaren 12an. Bertan, Londreseko talde bat edukiko dugu, biran datorrena, Ekrixi taldea hain zuzen ere. D-Beat Crust doinuak egiten dituzte. Beraiekin batera, ingurukoak diren Uther taldea edukiko dugu.\nConscripts eta Puro Odio taldeak Putzuzulon\nOstirala, iraila 20th, 2019\nIgande honetan, irailaren 22an bi talderen kontzertua edukiko dugu gaueko 21:00etatik aurrera.\nKanadatik datozen Conscripts taldea Europar biran dabil eta bere Punk eta Oi! Doinuak entzun ahalko ditugu. Beraiekin batera, Bermeoko Puro Odio taldea ere edukiko dugu.\nManagaitz taldea G7aren kontrako kontzertuan izango da\nOsteguna, ekaina 20th, 2019\nLarunbat honetan, G7aren aurkako eguna antolatu dute Donostian. Arratsaldeko 19:00etatik aurrera kontzertuak izango dira Trinidade plazan eta bertan Managaitz taldea jardungo da besteak beste.\nPeedoh eta Managaitz taldeak Kaos y Lentejas jaialdian\nAstelehena, maiatza 27th, 2019\nEkainaren 1ean Kaos y Lentejas jaialdia ospatuko da Orioko Etxeluze Gaztetxean. Hainbat talderen artean, Managaitz eta Pedooh taldeak edukiko ditugu.\nIgandea, apirila 28th, 2019\nMaiatzaren 1ean, asteazkenean hiru talderen kontzertua edukiko dugu Putzuzulo Gaztetxean.\nAntidoto talde Madrildarra biran etorriko dira Zarautzera, diska berria aurkezten gainera. Beraiekin batera Oñatiko Lokuria eta Zarautz eta Errenteria artean kokatzen den Paniko taldeak edukiko ditugu. Kontzertua 21:00tan hasiko da.\nTipex eta Holy Nuns Putzuzulo Gaztetxean\nAsteartea, martxoa 5th, 2019\nMartxoaren 7an Tipex eta Holy Nuns taldeak zuzenean ariko dira Putzuzulo gaztetxean, Zarautz herrian.\nBalentziar punk doinuak dantzatzeko aukera emango digu Tipex taldeak. Talde nahiko berria da Tipex eta jada LP elegante bat dute kalean. Kartela ixteko Holy Nuns hirukotea egongo da, urtebete eta gero berriro oholtza gainera igotzeko desiatzen. Punkrock doinuak donostialdetik!\nHIGH, DESEGIN eta HABAK taldeak Putzuzulon\nOsteguna, otsaila 21st, 2019\nAddenda, Raglefant, Equilibrio, Uther eta Urgull taldeak Putzuzulon\nAsteartea, urtarrila 8th, 2019\nUrtarrilaren 26an kontzertu interesgarria antolatu da Zarautz herriko Putzuzulo gaztetxean. Arratsaldeko 19:00etatik aurrera bost izango dira agertokira igoko diren taldeak. Kontzertua eta gero, musika pintxada egongo da:


Lo ondo ez egiteak digestio-arazoak, loaren arazoak eta zefaleak eragin ditzake | Consumer\nLo ondo ez egiteak digestio-arazoak, loaren arazoak eta zefaleak eragin ditzake\nSendagileek bazkaldu eta ordubetera itxarotea eta aldez aurreko ariketak egitea gomendatzen dute.\narabera: Asteazkena, 2002ko abuztuaren 14a\nSiesta ohitura tipikoa da klima beroetan, eta, Mediterraneoko dietarekin batera, medikuntzaren munduan ikasten hasten den bizimodua osatzen du. Arratsaldeko lehen orduan (13:00etatik 15:00etara), normalean bazkaldu ondoren, eta eguneroko jarduera eteten duen atsedenaldi gisa definitzen da siesta. Azken urteotan, praktika horren ondorio onuragarriak defendatzen dituzten zenbait azterketa sortu dira, baina, hala ere, kaltegarria izan daiteke behar bezala egiten ez bada.\n“Siesta bi ahoko benetako arma bihur daiteke, organismoarentzat hainbat abantaila positibo baitakartza, ihes-balbula tentsioan, estresean edo energia kargatzeko iturrian, ondorio kaltegarri gisa, modu egokian egiten ez bada”. Halaxe dio Manuel Romerok, Malagako Ospitale Klinikoko Neurologia Zerbitzuko buruak.\nIzan ere, ez da erraza izaten erromerok digestio-alterazioak, loaren alterazioak edo zefaleak eragin ditzakeenik, nahiz eta ondorio horiek pertsona bakoitzaren, bere egoeraren eta organismoaren araberakoak diren.\nHori gerta ez dadin, eta siesta atsedenerako ikur izan dadin, adierazi du, baieztatu duenez, “azken mokadutxoaren ondoren”, baieztatu du, baita pixka bat ibili eta muskuluak landu ere. “Ez da komeni 18:30ak ondoren lo egitea, organismoak lo-ordutegi normala aldatzen duelako”, gehitzen du.\nJarrerari dagokionez, nahi den guztia izan daiteke, baina, ahal dela, saihetsekoa; izan ere, beste posizio batean digestioa eragin dezake. Beste puntu garrantzitsu bat da pertsonak siesta bota ahal izatea: “Lo egin ondoren jardueraren bat egiteko aktibo egon behar badu, gorputzak galdutako erritmoa berreskuratu behar du; horregatik, ez da komeni denontzat”, azaldu du Lara. Insomnioa, hipertentsioa edo arazo kardiobaskularrak nozitzen dituztenek ere ohitura hori bete ohi dute.\nSiestaren ondorioei eta denborari dagokienez, adinaren arabera aldatzen dira, eta, berez, gure bizitzan zehar aldatu egiten da lo-erritmoa. Haurtxoek gehiago lo egiten dute, horrek hormona-funtzio jakin batzuk aktibatzen laguntzen baitie. Helduek denbora gutxiago behar dute buruan beste okupazio batzuk dituztelako, eta zaharrak dira lotan gutxien lo egiten dutenak, beren lo-faseak zatikatuago baitaude.\nBere indikazioak edo kontraindikazioak alde batera utzita, Espainiako biztanleen %9k buru egin du bazkaldu ondoren, “Neurology” aldizkariko azterketa baten arabera, atzo alemaniarren (%22), italiarren (%16) edo britainiarren (%15) azpitik baikaude, “siesta kultura” zaintzerakoan.\nLoaren espezialista askok ohitura horrek ematen dituen emaitzak goraipatzen dituzte: egunean zehar pilatutako estresa edo urduritasuna askatzeaz gain, organismoa birkargatu, sormena eta alerta-maila areagotu, lan-istripuak edo bolantean egon daitezkeenak saihestu. Harvardeko Unibertsitatearen (AEB) azterketak ere badaude. eta ondorioztatzen dute siesta positiboa dela ikaskuntzarako.\nHorren onurak hain daude enpirikoki frogatuta, ezen gero eta enpresa gehiagok uzten baitiete atsedenaldiak egiten langileei mahai gainean, horiek produktibitatea handitze aldera. Belén Carnerok, Unibertsitateko Ospitale Klinikoko Zainketa Intentsiboetako Unitateko psikologoak, adierazi du ea langilearen gogoa eta arazoak konpontzeko duen gaitasuna hobetzen dituen.\nAharia arrazoia sinplifikatzen saiatzen da: “Ametsak erlaxazio-egoera bat jartzen dio gorputzari, eta bizi-konstante guztiek jarduera murrizten dute. Atseden fisiko zein psikikoa izaten da, eta horrek eragin positiboa izango du pertsonaren gogo-aldarte fisiko eta fisikoan. Horregatik, bere abantailak emozionalak eta funtzionalak dira”, azaldu du.\n“Siesta -prosibua- egun erdian geraleku gisa har daiteke, eguerdira arte egiten diren sentimendu, sentsazio eta esfortzu guztiak asimilatzeko. Hala, oso egokia da, jarduera hau egunero egiten bada, zeure burua eskaintzen baitizu, zure osasun emozionala aberastuz”.\nHaurtxoek, haurrek, helduek eta zaharrek atsegin izaten dute erlaxatzen eta animatzen dituen egoera atsegin hori. “Loaren eta digestioaren denbora errespetatu besterik ez da egin behar”, dio Ahariak.\nONDORIOAK onuragarri siesta


Hegan | Iritzia | Berria\nAditzen aldekoa naiz oso, diskurtsoa erabat substantiboetan oinarritzen den garaiotan. Enpatia, sinergia, elkarlan, lehiakortasun... hitzez beteriko txostenek atzera eragiten didate. Umetan ikasten zen akzioa adierazten duen esaldiaren zatia aditza dela. Substantiboz beteriko txosten bat lurrera ekarri eta abian jartzea baino lan zailagorik ez da. Paperean edo ahotan, nahiago dut «egin» asko aurkitu «ekimena» mordo bat topatu baino.\nMuturrerako joera hartzen ere badakigu, ordea. Aditz berria asmatu behar derrigor euskararentzat, inguruko hizkuntzaren batean aditzez eta trinko adierazten dena trinko adierazteko geuk ere.\nHegaztien inguruko solasaldi guztiz interesgarria entzun berri dut irratiz. Ari zenak bazekien zertaz ari zen eta zeinentzat ari zen ere bai. Egoki jardun zuen. Oso egoki. Nire belarriak izango dira akaso errazegi mintzen direnak. Hegaztiak «eraztundu» egiten zituztela entzun bezain laster etorri zitzaidan gogora Koldo Mitxelena zena, zahartua ordurako, ezpainetan sasi-zigarroa dilindan, langabezia hitzaren aurka marmarka. Lanik eza behar omen zuen. Gazteleraz paro hitz bakarraz esaten zelako ez omen geneukan guk hitz bakarraz esan beharrik. Nik ere nahiago nuke hegan «eraztuna ipinita» egin...


Nafarroako Gazte Topaketak\nOstiral goizetik hasita larunbat iluntzera bitarte, jarduera ugari jorratzeko aukera izan dute Nafarroako Gazte Topaketetara bertaratutako gazteek. Lehen egunean girotze jolasak, gazte problematikari buruzko hitzaldi eta eztabaida, gaitasun praktikoak eskuratzeko tailerrak, Jam Session-a edota gaueko mendi irteera egin zituzten. Bigarrenean, aldiz, apustu etxeen eta etxebizitzaren problematikak lantzeaz gain, autodefentsaz aritu ziren, eta Beñat Zelaiari elkartasuna adierazteko parada ere izan zuten. Bazkalostean , Errotxapeako Gaztetxea egokitzeko auzolanak egin zituzten, eta horren ondotik, ekitaldi politiko batekin amaitu zituzten topaketak, elkartasuna antolatzen jarraitzeko aldarria zabalduz.\nOstiral goizean, Jarduera Fisiko eta Kirolaren Zientzien Fakultateko talde kritikoko kideek Karrikan saio bat eskaini zuten, asteburuan giro onean murgiltzea helburu. Bazkalostean, gazte problematika "klase problematika gisa ulertu eta era egokian erantzun ahal izateko oinarriak" jarri zituzten mahai gainean gazteek; lehenik hitzaldi formatuan, eta ondoren, eztabaida eginez.\nJarraian, zenbait gaitasun praktiko eskuratzeko tailer ezberdinak izan zituzten: zirkua, birjabetze tailerra, ateak irekitzeko tailerra eta defentsa pertsonala. Afaldu ondoren, Ezkaba mendira igotzeko aukera izan zuten gogoz zeudenek; gainontzekoak, Jam Session-ean aritu ziren.\nLarunbat goizean "gazte langilearen bizimodua gogorki kolpatzen duten bi gai" landu zituzten: alde batetik, apustu etxeen ofentsibaz eta horren aurkako borrokaz jardun zuten Igor Meltxor kazetariarekin eta Madrilgo Moratalaz auzoko Distrito 14 kolektiboko kideekin; bestetik, etxebizitzaren arazoa jorratu zuten Gasteizko Birjabetze Kolektiboko kideen eskutik.\nGoizari amaiera emateko, Iruñerriko Gaztetxe Koordinadorako bi kidek gaztetxeen defentsaren inguruko zenbait elementu eskaini zituzten: defentsa "klase elkartasunaren" baitan kokatu zuten, eta "gaztetxeen loraldiaren" inguruko hainbat gako aipatu zituzten. Ondoren, zenbait auzo eta herritako militanteek aukera izan zuten haien egoerak azaltzeko eta eraso eta proiektuei "batasunez" aurre egiteko deiak zabaltzeko. Amaitu aurretik, larunbat goizean bertan atxilotua izan zen Beñat Zelaia altsasuarrari elkartasuna adierazteko argazkia atera zuten gazteek.\nDena jaso ondoren, Errotxapeako Gaztetxean bazkaldu zuten. Indarrak hartu ostean, arratsalde osoko auzolana egin zuten; hala, parte hartzaileen lanari esker, gaztetxearen azpiegitura hobetu zuten. Azkenik, ekitaldi labur batekin amaiera eman zieten aurtengo topaketei: aukeratu duten leloak dioen ildoari helduz, "Nafarroa mailan elkartasuna antolatzen jarraitzeko" aldarria zabaldu zuten bertan.


Oliba-olio Birjina Estra: AMATXI 0,75L - Irauli\nKategoria Oliba-Olio birjina estra\nOliba-olio birjina estra irudikatzen duen amatxiak Pascuala izena du, Sunbildarra da, (Nafarroa iparraldeko herrixka) eta Ander bere birlobarekin batera agertzen da.\n93 urteko gure amatxik familia zaintzen eta antzina gure herrian egiten zen moduan, etxera gerturatzen zitzaion edozein bisitariri ateak irekiz igaro du bizitza osoa. Pascuala, oztopo asko gainditu behar izan dituen emakume ausart eta gogorra da.\nGaur egun, gure artean gelditu eta bere maitasuna adierazten jarraitzeko borrokan dihardu. Isiltasunean eta maitasunez egunez- egun bizitza atseginagoa egiten diguten gure amatxienganako omenaldi bat da AMATXI OLIOA.\n26,68 € Saskira gehitu


Oroi, adineko pertsonentzako errealitate birtualeko Netflixa - SPRI\nOroi, adineko pertsonentzako errealitate birtualeko Netflixa\nGloboan bidaiatzea, Paris bisitatzea edo haurtzaroko gure herriko kaleetan zehar ibiltzea dira ...\nEuskal startup-aren edukiak hainbat egoitza eta laguntza-zentrotan erabiltzen dira dagoeneko\nGloboan bidaiatzea, Paris bisitatzea edo haurtzaroko gure herriko kaleetan zehar ibiltzea dira, besteak beste, Oroik eskaintzen dituen esperientzietako batzuk. Plataforma horrek errealitate birtualeko edukiak eskaintzen ditu, adineko pertsonentzat bereziki pentsatuta daudenak. Enpresa gipuzkoar hau B-Venture ekitaldian izango da beste 24 startup-ekin batera. Ekintzailetzari zuzendutako ekitaldi horrek Eusko Jaurlaritzako Ekonomiaren Garapen eta Azpiegitura Sailaren eta SPRI Taldearen babesa dauka.\n“Bezeroek euren bizipenekin, lanbideekin eta ezagutu dituzten tokiekin lotutako edukiak dituzte gustukoen” azaldu du Jorge Maylin-ek, Iñaki Arambururekin batera Oroi enpresaren sortzailekidea denak, “baina atzerriko hiriak bisitatzeak ere ilusio handia egiten die, batez ere gaztetan bidaiatzeko aukerarik izan ez dutenei”.\nErrealitate birtualeko teknologiak erabiliz, adineko pertsonei mota horretako esperientziak bizitzeko aukera ematen zaie, bereziki ,muga fisikoak edo kognitiboak dituztenei. Oroi plataformak bi eduki mota eskaintzen ditu, entretenimendurako esperientziak, ongizate emozionala sortzera zuzenduta daudenak, eta gaitasun kognitiboak lantzeko ariketa interaktiboak. Azken horiek eguneroko egoerak birsortzen dituzte: supermerkatura erosketak egitera joatea edo errezeta bat prestatzea, esate baterako. Gainera, memoria, arreta eta bizkortasun mentala estimulatzeko tresna gisa funtzionatzen dute.\nDonostiako eta Santanderreko bi egoitzatan hasi ziren euren edukiak probatzen, eta oso emaitza onak izan zituzten, bai profesionalen aldetik, bai erabiltzaileen eta senideen aldetik. Horrek proiektua aurrera eramatera animatu zituen. Matia Fundazioak egin duen ikerketa baten bidez, teknologia honek eskaintzen dituen onurak balioztatu dituzte; bereziki, muga kognitiboak dituzten erabiltzaileei dagokienez. “Beren baitan bilduago dauden pertsonei emozioak aktibatzen eta memoria autobiografikoa indartzen laguntzen die, eta antsietate-uneetan edo urduri daudenean lasaitzen laguntzen die” esan du startupeko sortzailekideak.\nB2B irtenbide gisa aurkezten du bere burua Oroik: egoitzei eta adineko pertsonei laguntza emateko enpresei zuzentzen zaie, plataforman izena emateko sistema gisa, gailuak alokatzeko aukera ere ematen duena. Gaur egun, estatuko hainbat egoitzatan aurki dezakegu; gainera, DomusVi, Caser Residencial eta Matia Fundazioa bezalako zentroekin batera lan egiten dute. Startup hau 2018. urtearen hasieran sortu zen Eywa Space inkubagailuan. Martxan jartzeko, Spri Taldearen babesa izan zuen BIC Gipuzkoaren bitartez eta Ekintzaile Txekintek laguntza-programaren bidez. Donostiako Sustapenaren laguntza ere jaso du.\nUpEuskadi Spri Taldeak sustatutako Euskal Ekintzailetza Ekosistemaren plataforma da. Sare horrek ikusgaitasuna eta euren burua sustatzeko aukerak eskaintzen dizkie euskal startup-ei; era berean, enpresa-proiektu berria hazten laguntzeko tresnak ere eskaintzen ditu.


Datorren astean ate irekien jardunaldiak egingo dira Sahatsaga Kiroldegian - Artzape\nDatorren astean ate irekien jardunaldiak egingo dira Sahatsaga Kiroldegian\nAstelehenetik osteguna bitartean, irailaren 28tik urriaren 1era, ate irekien saioak antolatu ditu kiroldegiak. Ikasturte berriari begira, haur, heldu zein hirugarren adinekoentzat ikastaro eskaintza zabala prestatu dute, eta datorren astean horiek probatzeko aukera izango da. Jose Ignacio Atorrasagasti kiroldegiko arduradunak azaldu duenez, “jardunaldi hauek guztiak dohainik izango dira eta ikastaroak erabiltzaileengana hurbiltzeko aukera emango du”.\nIkastaroak urrian hasiko dira, eta adin tartearen arabera eskaintza desberdina izango da: haurrentzat judoa, zumba eta jolasak eta psikomotrizitatea; helduentzat spinninga, aerobik-stepa, yoga, pilatesa, karatea eta krav maga; eta hirugarren adinekoentzat goizetako pilates saioak.\n“Getariako kiroldegitik herritarrak ate irekien jardunaldi hauetara gonbidatu nahi ditugu, inongo konpromezurik gabe”. Saio horiek ikasturtean zehar ikastaro bakoitzak izango duen ordutegi berdinean egingo dira. Era berean, egun horietan, erabiltzaileek ordutegi edota egun berriak proposatu ahal izango dituzte, “denon gustuko ordutegietara moldatuz ikastaro guztiak”.\nIkastaro batzuk irailatik martxan daudenez, ate irekietarako izena ematea beharrezkoa da. Horretarako, kiroldegira gerturatu edo 943140432 telefonora deitu behar da.


Ikus-entzunezkoak (haur-gazteak) | Audivisuales Inf.-juvenil\nIkus-entzunezkoak (haur-gazteak) Do you speak English, baby?\nEtxeko txikienek ingelesa ikasteko, praktikatzeko eta gozatzeko asmoz, honako Irakurketa Gida hau prestatu dugu. Gida horretan ipuin bilduma batzuk aurki ditzakezu, bai ingelesez, baita ele bitan ere (euskara-ingelesa, gaztelania-ingelesa) eta, horrekin batera, jolasaren bidez ingelesa ikasteko metodoak eta umeentzako abestiak dituzten CD musikalak.\nHoriek guztiak Getxoko liburutegietan daude zure esku.\ningelesa|inglés, irakurketa gidak|guías de lectura “Karamuk begi beltzak”, Sülbiye Günar\nPosted by bdiez in Atal orokorra|Sec. General No comments\nJohanna 17 urteko nerabe lodikotea da. Parisen moda diseinua ikastea da bere ametsa. Urtetan, berak egin du bere arropa, estilo ez oso ohikoa, eta orain, ez du institutua amaitu nahi. Bere diseinu karrera babestuko duen norbait bilatzen ari dela, benetako aita nor duen jakin du: turkiarra da, eta Kolonian bizi da bere familiarekin. Johannak, egoera berriari eta bere sentimenduei aurre egin beharrean, jatorrizko egitasmoarekin aurrera jarraitzea erabakitzen du, hau da, ikasketak egiteko dirua lortu behar du. Aitari egia esan gabe, jatetxe bateko sukalde-laguntzaile gisa hasi da lanean. Baina izugarrizko ezbeharra gertatuko da… Karamuk, gaurko Europa multikulturalean nerabeek dituzten barne arazo eta kezkak ezagutaraztera ematen dizkigu: Etorkizunarekiko sentipen kontrajarriak, ametsen eta errealitate gordinaren artean, famili apurtuak, gizarteak espero duena…\ngazteentzako zinema|cine juvenil, komedia|comedia Euskera


Catalunya • ZUZEU\nBeste hainbat euskal herritar bezala geu ere Kataluniarantz joan ginen asteburuan, Bartzelonara zehazki, zer topatuko genuen ez jakin arren bi helburu argirekin: elkartasuna adierazi eta katalanen eskubideak gure gorputzez defendatzea. Baina bagenuen hirugarren arrazoi bat gerturatu ginenok han izateko, Kataluniako askapen prozesuan parte hartuz geurea amestea, geure askatasuna gertuago sentitzea eta ikastea, asko bai dugu ikasteko oraindik katalanengandik.\nSentitu genuen bai askatasun hori, baita mirespen eta inbidiaren arteko zerbait ere. Amorru, lots, tentsio, zorion, poz, zirrara, hunkipen, haserre, sumindura, tristura… gorrotoak ere bilatu zuen txokoa, espainiar estatuak bidalitako indar okupatzaileetan ordea. Gorrotoa. Ez dago beste hitzik guztiok ikusi deguna adierazteko. Milaka espainiar beren herrietatik irteten gudara doazenen gisan, igandean gertatuko zenaren adierazle. Milaka espainiar Kataluniaren demokrazia, hitza eta erabakia ebasten; katalan eta euskaldunok jasaten degun okupazioaren isla bat. Espainiar estatuak, bere osotasunean, demokraziari dion alergiaren isla.\nEdozein estatuk bere biztanleriaren desio bat zapuzteko errepresio bideak lehenesten dituenean elkarrizketaren aurretik, interlokuziorako agente izateko aukerari muzin egiten dio. Baina biolentzia fisiko, bortitz eta bereizketarik gabea darabilenean bere populazioa dela dionaren aurka populazio horrengan izan zezakeen legitimitatea galtzen du. Eta galdu du. Katalanak badoaz, estatuak zuen aginte apurra galdu du. Biolentziaren monopolioa bakarrik gelditzen zaio bere agintea betearazteko, eta ez izan erabiliko dutenaren dudarik.\nKatalanak espainiatik joan diren bezalaxe, geu ere joan ginen Kataluniatik eta iritsi ginen Euskal Herrira gogoa eta bihotza atzean utzirik. Bide luzeak eta zenbait euskal politikariren adierazpen epelek eragindako gogoetan murgildurik aipatzen genuen gure politikariek ez dutela ikusi genuena bezalako ausardia eta determinaziorik. Lasai dabiltza estatuarekin “adostutako” xoxak xahutzen eta eskumenak kudeatzen. Hauek ez dute independentzia aldarrikatzearen beharrik izango poltsikoa ukitzen ez dieten arte.\nZer uste dute ordea, gertatuko dela Kataluniak espainiar estatuari ordaintzeari uzten dioenean? Bada euskaldunok gehiago ordaindu beharko diogula ditugun eskubide apurrak mantentzearren. Orduan nahiko al dute “Urkullu & Co.” independentziaz, autodeterminazio eskubideaz edo erreferendumez hitz egin? Ikusiko degu zenbat irauten dien aldebikotasunak. Adierazgarriak oso Itxaso Atutxaren hitzak Madrilgo gobernuarekin akordioetara iristeko une egokia ez dela esanez. Hau da, “Mariano ez zaigu komeni zurekin argazki bat momentu honetan, kakaz leporaino zaude eta ez degu zikindu nahi. Lasai, babestuko zaitugu aurrerago ta”.\nEAJ-ak Madrilgo gobernua elkarrizketarako agente baliagarritzat izatea, kataluniar herriarekiko enpatia falta ikaragarria izateaz gain, gertaturikoa babestea bezain larria da. Gehien behar gaituztenean beraien ondoan ez izatea, espainiar estatua babestu eta gainera egin beharko luketenaz aholkatzeko ausardia izatea ez dute berehalakoan ahaztuko. Bada garaia euskal herritarrok, katalanek egin duten bezalaxe, geure bidea abia dezagun, siglen gainetik, geure iritzia modu aske, demokratiko eta baketsuan eman ahal izateko inoren tutoretzarik gabe.\nUrteak iraungo dituen eguna #KatU1\nTxutxi Ariznabarreta: "EHn liluratuta gaude Kataluniarekin, baina epel antzeko bide bat zabaltzeko"\n[Txiorik Onena] 2021eko 42. astea\nBatera deialdia, gazteek kultur proiektuak gauzatzeko aukera izan dezaten\nHeptamerona eta Nafarroako Gobernua\nZuhibar eta Zuhigaraitxipi


Blog - Berastegi\nFecha de publicación 9/06/20 9:46\nAsteazkenean, EKAINAREN 10ean, liburutegia berriro zabalduko dugu!\nUdal-bulegoetako ordutegian egongo da zabalik liburutegia, honako neurriekin:...\n-Liburutegira sartu aurretik sarreran dagoen gelarekin eskuak garbitu.\n-Ahal den guztietan, liburua aukeratuta etorri eta liburuzainak hartuko du apaletatik.\n-Haur-txokoan liburuak ahalik eta gutxien ukituko dira. Haurrak familiako kideekin sartu ahal izango dira, baina jende multzo handiak saihestuko dira.\n-Mezularia EKAINAREN 15ean hasiko da martxan.\nLiburuak aukeratu ahal izateko link honetan begiratu dezakezue: https://www.katalogoak.euskadi.eus/…/abne…/O9598/ID36e8ea49…\nGogoratu liburutegia@berastegi.eus helbidera idatzita edota 637846385 edo 943683000 telefonoetara deituta jar zaitezketela gurekin harremanetan.\nPor Arritxu Uranga Saizar\nIII. MIKRO-IPUIN LEHIAKETAKO SARITUAK\nFecha de publicación 11/05/20 12:45\nBADITUGU DAGOENEKO BERASTEGIKO III. MIKRO-IPUIN LEHIAKETAKO SARIDUNAK!\nApirilaren 3an amaitu zen mikro-ipuinak aurkezteko epea eta sari banaketa apirilaren 26an egitea pentsatuta bagenuen ere, egoeraren bilakaeraren ondorioz momentuz behintzat ez dakigu noiz eta nola egingo dugun, baina egoerak ahalbidetzen duenean zerbait antolatzea da gure asmoa.\nLehiaketa ordea ez dugu alde batera utzi, eta lan handiak izan ditu aurten epaimahaiak sarituak aukeratzen. Guztira 42 parte hartzaile izan ditugu eta aipatu beharrekoa da orokorrean maila altua izan duela aurtengo lehiaketak, batez ere hirugarren kategorian. Txalogarria izan da! Joango gara pixkanaka ipuin horiek irakurgarri jartzen liburutegiko blogean eta sare sozialetan, eta ipuin sarituak aurtengo Aidanen alean argitaratuko dira.\nHONAKOAK DIRA AURTENGO SARITUAK:\n1. saria: "Munstro ikaragarria!". Maitane Ugartemendia\n2. saria: "Bihotzeko laguna". Jon Lasa\n1. saria: "Ama". Miren Aranalde\n2. saria: "Hegan". Uxue Garmendia\n1. saria: "Zentzumenak". Alazne Saizar\n2. saria: "Orain guztiok honetan". Amaia Azkue\nAipamen berezia: "Bera zen". Irati Saizar\nFecha de publicación 22/04/20 9:45\nLiburuaren Nazioarteko eguna gertu dugun honetan, eta bizitzen ari garen egoera berezi honen barruan, proposamen batekin gatoz Berastegiko udaletik.\nEtxean liburu mordoa dugu, ziur baten bat altxor kuttun moduan zaindua barrua mugitu digulako, irrifarra atera edo abentura zirraragarriak bizitzen lagundu izanagatik, milaka liburu, milaka arrazoi!\nAnimatuko al zinateke bideo motz batean zure kuttunena aurkezten? Herritarrekin altxor hauek elkarbanatzea zoragarria litzake.\nNola? Hartu liburua eskuetan, erakutsi kamaran, izenburua aipatu, kontatzen duena aipatu, zati motz polit bat irakurri... Mila liburu, Mila modu!\nIrakurtzea modu bikaina da bidai zoragarriak egiteko.\nHelarazi zuen bideoak liburutegia@berastegi.eus edo 688681952 telefonora WhatsApp bidez ahalik eta azkarren apirilaren 23an beraietaz gozatzen hasi gaitezen!\nIII. MIKRO-IPUIN LEHIAKETAKO SARI BANAKETA ATZERATUTA\nFecha de publicación 21/04/20 16:27\n2020ko mikro-ipuin lehiaketako ipuinak aurkezteko epea apirilaren 3an amaitu zen, eta eskerrak eman nahi dizkizuegu zuen parte hartzeagatik!\nTamalez, COVID-19ak eragindako egoeraren ondorioz, igande honetarako aurreikusita genuen sari banaketa atzeratu beharrean gara.\nHala ere, Berastegiko III. mikro-ipuin lehiaketak aurrera darrai eta laster izango duzue saridunen berri erabili ohi ditugun ohiko baliabideetatik.\nMila esker zuen ulergarritasunagatik!!\nFecha de publicación 25/03/20 8:59\nKonfinamenduko garai honetan liburutegia itxita dugunez eLiburutegia Eusko Jaurlaritzak eskaintzen duen zerbitzua da eta bertan liburuak irakurtzeko eta filmak ikusteko aukera zabala duzue. Horretarako bazkide izatearekin nahikoa da, zuen bazkide zenbakiarekin eta pasahitzarekin sartuta.\nOraindik ez bazara bazkide orain duzu aukera, liburutegia@berastegi.eus helbide elektronikora idatzita edota 637846385 telefonora deituta.\nSartzeko arazoak badituzu edo edozein zalantzatarako ere ez egon dudan eta idatzi edo deitu lasai, etxetik bada ere lanean ari gara eta!\nAnimatu itxialdi garai hau kulturaz gozatuz aprobetxatzera!\nOHARRA: Liburutegiko mailegu guztien epea maiatzak 4 arte luzatu da.\nLIBURUTEGIAN IPUINAK KONTATU NAHI?\nFecha de publicación 5/03/20 18:17\n-liburutegia@berastegi.eus posta elektronikora idatzita\n-637846385 telefonora deituta\nEskerrik asko parte hartzeagatik!!\nBERASTEGIKO III. MIKRO-IPUIN LEHIAKETA\nFecha de publicación 2/03/20 16:30\nBadator aurten ere Berastegiko Mikro-ipuin lehiaketa hirugarren edizioarekin!\nApirilaren 3a bitarte izango duzue ipuinak aurkezteko epea eta sari banaketa apirilaren 26an izango da, 19:00etan.\nIKUSI MIKUSI, HAUR ETA GAZTE LITERATURA AZOKA SARAN\nFecha de publicación 26/02/20 16:27\nKiribil Konpainiak, Pamiela argitaletxeak eta Galtzagorri Elkarteak Haur eta Gazte Literaturako Azoka antolatu dute Saran, apirilaren 3an eta 4an.\nApirilaren 3a Eskolen eguna izango da eta apirilaren 4a Familien eguna.\nFecha de publicación 2/01/20 9:48\nFecha de publicación 6/12/19 10:32\nIritsi dira helduen literaturako nobedadeak Berastegiko liburutegira. Baduzu non aukeratua!\nLIBURUTEGIA ZABALIK Por Arritxu Uranga Saizar, el día 9/06/20 9:46 Blog: Liburutegia\n"Adi, irakurle!! Asteazkenean, EKAINAREN 10ean, liburutegia berriro zabalduko dugu! ... " Leer más sobre LIBURUTEGIA ZABALIK »\nIII. MIKRO-IPUIN LEHIAKETAKO SARITUAK Por Arritxu Uranga Saizar, el día 11/05/20 12:45 Blog: Liburutegia\n"BADITUGU DAGOENEKO BERASTEGIKO III. MIKRO-IPUIN LEHIAKETAKO SARIDUNAK! Apirilaren 3an amaitu zen... " Leer más sobre III. MIKRO-IPUIN LEHIAKETAKO SARITUAK »\nLIBURUAREN NAZIOARTEKO EGUNA Por Arritxu Uranga Saizar, el día 22/04/20 9:45 Blog: Liburutegia\n"Kaixo herritar, Liburuaren Nazioarteko eguna gertu dugun honetan, eta bizitzen ari garen egoera... " Leer más sobre LIBURUAREN NAZIOARTEKO EGUNA »


Hitzorduetarako aplikazioek hazten jarraitzen dute Espainian | Bezzia\nMaria vazquez | 22/06/2022 10:00 | Bizimodua\nDataziorako aplikazio orokorrak deskargatzeko %32 hazi da urte honen hasieran 2022. Orrialde hauei buruzko aurreiritziak gutxitu egin dira eta gero eta jende gehiagok ikusten du aplikazio hauek norbait ezagutzeko beste modu bat bezala.\nOrrialde horietako askok azpian lan egiten dute dinamika bizkortua horretan nahikoa da hatza pantailan ezkerretik eskuinera irristatuz hurrengo hitzordua aukeratzeko. Beste batzuek erritmo lasaiagoa dute, egiaztatutako profilak eta pantailaren atzean erantzuten duen giza talde baten aldeko apustua egiten dute.\nBa al zenekien espainolak garela sailkapeneko hirugarrena lineako zita-atariak eta aplikazioak erabiltzea? Sailkapenean Estatu Batuak eta Brasil baino ez gaituzte gainditzen, eta horrek Europako buruan kokatzen gaitu zita-aplikazioen erabileran. Baina, nolakoak dira aplikazio hauek eta zeintzuk dira Espainian ezagunenak?\n2 Espainian ezagunena\nEl Biztanleria bakarraren gorakada, hau, Estatistika Institutu Nazionalaren datuen arabera, 36an %2019tik 40ean %2021ra igaro da, eta aplikazio-merkatu batek ustiatzen ari da bere zerbitzuak eskaini ahal izateko belaunaldi-nitxoen etengabeko bila.\nEta ez bakarrik belaunaldi nitxoetatik, aplikazio hauek beste mota batzuk ere erabiltzen dituzte interesen araberako nitxoak, arrazak eta baita erlijioak ere. Gaur egun guztientzako zita-aplikazioak daude, nahiz eta ezagunenak irtetean erabiltzaile falta aurki dezakegun.\nLehen aipatu dugun bezala, aplikazio horietako askok nahikoa den dinamika azeleratupean funtzionatzen dute irristatu hatza pantailan zehar hurrengo hitzordua aukeratzeko. Tinder edo Bumble bezalako aplikazioez ari gara, esaterako, emakumea baita lehen urratsa egin behar duena.\nBestalde, beste aps mota batek espazio lasaiagoak eta atseginagoak direla dirudi. Horiek, oro har, oso nitxo zehatzetara zuzenduta daude, adibidez, Ourtime kasua, 50 urtetik gorakoei zuzenduta. hemen hautagaien hautaketa afinitatearen arabera eskaintzen da galdetegi oso zehatz bati erantzun ondoren eta profil guztiak egiaztatzen dira, hau da, aplikazioak ziurtatzen du profil digitalean ordezkatzen den pertsona mundu errealean dagoen pertsonarekin bat datorrela.\nBadira apss, zeinetan erabiltzaileak batik bat kasualitateko edo sexu-topaketa bilatzen ari diren eta beste batzuk harremanak lehenesten diren. Ezagunena, hala ere, profil horiei guztiei erantzuten die, eta horrela erabiltzaileen barietate handiagoa hartzen du.\nEdarling eta Meetic Oraindik ere Espainiako ataririk bisitatuenak dira. Biak bikotekideak iradokitzeko parekatzean oinarritzen dira, psikologikoki erlazionatutako pertsonak eta bateragarriak aurkitzen lagunduko dizute. Ziur lehenengoaren leloa ezagutuko duzuela: single zorrotzengatik.\nBigarrena, Meetic, Tinder, Hinge, Plenty of Fish, OK Cupid, Ourtime edo Match bezalako aplikazioekin zita-espazioan nagusi den Match Taldekoa da. Hauen artean tinder ezagunena da, AEBetan, Erresuma Batuan, Alemanian, Frantzian, Espainian eta Italian bezalako herrialde desberdinetako 3 topaguneen aplikazio ezagunenen artean dago.\nHainbat kalkuluen arabera, Match Group-ek zita-aplikazioen deskarga guztien % 56 baino gehiago hartzen du, eta ondoren MagicLab taldea dago, berea duena. bumble eta badoo, Espainian zita-aplikazio ezagunenetako bat.\nZure inguruan interes berdinak dituen jendea ezagutu nahi baduzu, lagunak egin edo harreman bat bilatu nahi baduzu, datazio aplikazio hauek dira. alternatiba digitala gauzak egiteko beste modu tradizional eta presentzialei. Irakurri haien deskribapenak, eman izena horietako pare batean eta saiatu.\nKontuan izan jendea horrela ezagutzea oso gogorra izan daitekeela. Bilatzeko denbora behar da a priori antzeko profilak aurkitzeko, ikusmenez ez ezik kontatzen dutenaren arabera sartzen zaizkigunak. Gainera, behin aurkituta, ez dituzte beti gure helburu berdinak izaten. Gure helburua oso zehatza bada, frustrazioa sor dezake fase bera etengabe igarotzeak.\nArtikuluaren bide osoa: Bezzia » Bizimodua » Hitzorduetarako aplikazioek hazten jarraitzen dute Espainian\nBody Mist: zer den, nola erabili eta askoz gehiago


Gesto por la Paz: Mezu nagusia\nZer izan ote zen BAK? >> Mezu nagusia\nBAK-Gesto por la Paz-en helburua “Euskal Herriko egoera politikoari lotutako indarkeria” gaitzestea izan da. Horrelaxe bildu genuen Oinarrizko Hastapenak izeneko dokumentuan, 80. hamarraldiko hizkera bitxia da, bai, baina orduantxe sendotu ziren printzipioek gure ibilbide osoa markatu zuten. Dokumentu horretan bertan, esaterako, honakoa ere jasotzen da: “pertsona orok duen bizitzeko eskubidea sustatu eta babestea izango da Koordinakundearen xedea” eta “Euskal Herrian bizi dugun indarkeria politikoaren inguruan, gizarte zibilaren erantzukizuna eta ardura beharrezkotzat jotzen ditugu”.\nBeraz, BAK-Gesto por la Pazek Giza Eskubideen defentsarako alde etikotik egin zuen aurrera, bizitzeko eskubidea ardatz hartuta, eta balizko etorkizun politikoak lortzearren erabiltzen zen indarkeriari egundoko arbuioa erakutsi genion, gaitzespen biribila. Hasiera batean, indarrean zeuden erakunde demokratikoen defentsa ere egin genuen eta bi bandoen arteko orekazko gatazkaren teoriatik urrundu ginen. Guk zera genioen: “euskaldun gehienen ordezkaritzaren egoitzak diren heinean, errespetua eskatzen diegu erakundeei” eta “gure herriaren nahiari errespetua ere eskatzen diogu, uste baitugu egitasmo politiko guztiak eginkizun eta defendagarriak izan daitezkeela bide demokratiko eta baketsuekin gorpuztu nahi izanez gero”.\nAkabuko xedea, noski, indarkeriaren amaiera zen, baina BAK-Gesto por la Pazen jaiotzan lan potoloa hartu genuen gure bizkar: indarkeriaren arazoarekiko gizartearen kontzientzia eta arbuioa piztea zen, eta horretarako talde independiente eta anitza jartzen zen abian. Hiritarron mobilizazioari esker egin zitekeen bide hori, eta huraxe izan zen Gestok hiritarrei eskaini zien bidea, eta, finean, talde honen ezaugarri bihurtu zena, kale-mobilizazioa era baketsuan.\nGainera, gure gizarteak –euskalduna eta nafarra- mugiarazi nahi genituen, halabeharrez, batzuek indarkeria gure izenean erabiltzen zutelako, guk halako agindu bat eman izan bagenie bezalaxe. Hartara, gure esparrua Euskal Herriari egokitu behar zitzaion.


Beltz bat presidente AEBtan? - The Oregonian\nBeltz bat presidente AEBtan?\nThe Oregonian | 2007-02-13 10:52\nBarack Obama, sustrai Keniarretako 46 urteko senadorea, ezkondua eta bi alabekin. Etxe zurirako bidea hasi zuen orain dela egun batzuk, hautagai demokrata gisa. Obama homosexualen ezkontzen kontra eta Mexikoko hesiaren alde dago, baina hala eta guztiz ere iraultza politikoa egin nahi duela dio.\nGuztiok dakigu AEBtan arrazismoa egon dela betidanik, egun arte iraun duena. Ikusiko dugu Barack Obama noraino iristen den presidentziarako lasterketa honetan, batez ere Hillary Clinton aurkari izanda. Horrek erakutsiko digu munduko lehen potentziako gizarteak arrazismoa beingoz gainditu duen edo ez.\nOharra: erantzuna idazten baduzu mezua bidali baino lehenago HTML koadrotxoa klikatu, bestela idatzitakoa ez da agertuko. Dirudienez blogak.com-ek arazoak ditu eta konpontzen ez den bitartean modu bakarra da erantzunak ondo bidaltzeko. Barkatu eragozpenak.\nJosu 2007-02-13 23:19 #1


Ordainketak Babesteko Plus asegurua\nBermatu langabezia-kasuan edo ezusteko beste kasuren batean fakturak ordain ditzakezula.\nOrdainketak Babesteko Plusarekin, argindarraren eta gasaren fakturek ez dizute kezkarik eragingo une zailetan.\nAsegurua: IBERDROLAK UNE ZAILETAN LAGUNDUKO DIZU\nZure burua eta zure familia aintzat hartuta, berma ezazu zure argiaren eta gasaren fakturen ordainketa, 1.300 ¤ arte, hilero 1,95 ¤ bakarrik ordainduta Ordainketen Babesarekin Plusa, langabezia edo aldi baterako ezintasuna eta bestelako ustekabeko kasuetan babestuko zaituena, ospitaleratze, erabateko ezintasun edo heriotz kasuan, adibidez.\nGainera, orain kontratatzen baduzu, zerbitzuaren lehen 2 hilabeteak oparituko dizkizugu.\nEta autonomoa bazara, Autonomoentzako Ordainketak Babesteko Asegurua ere dugu zuretzat.\nARGINDARRAREN ETA GASAREN FAKTUREN ORDAINKETA BERMATZEN DU\nOrdainketak Babesteko Plusa aseguruarekin une zailetan argiaren eta gasaren fakturak ordaintzen lagunduko dizugu, adibidez:\n18 URTETIK 64 URTERA BITARTEKOAK (BIAK BARNE)\nLangabezia edo aldi baterako ezintasuna 400 ¤ egoera hori 30 egunez luzatzen denean eta 400 ¤ gehiago 210 egun jarraitura iristen bada. Langabezirarako 30 eguneko gabealdia dago, aseguruari atxiki zaion egunetik aurrera.\nEdozein arrazoiengatik eratorritako ospitaleratzea 400 ¤ egoera horretan 7 egun jarraian egon ostean.\nEzintasun Absolutua eta Iraunkorra 800 ¤\nEdozein arrazoiengatik eratorritako heriotza 800 ¤\n65 URTETIK 79 URTERA BITARTEKOAK (BIAK BARNE)\nIstripuagatiko ospitaleratzea 400 ¤ egoera horretan 7 egun jarraian egon ostean.\nIstripuz eragindako heriotza 1.300 ¤\n80 URTETIK 98 URTERA BITARTEKOAK (BIAK BARNE)\n(*) Baldintza horiek hileko 1,95 ¤-ko prima duten altei aplikatuko zaizkie. Beste hileko prima batzuk dituzten polizen kasuan, kontsultatu zure kontratuaren baldintza partikularrak.\nKalte-ordainaren zenbatekoa asegurua atxikita dagoen elektrizitatearen edota gas naturalaren hornidura-kontratuan kreditu bat sortzera bideratuko du Iberdrolak; horrela ez duzu zure fakturengatik ezer ordaindu beharko kalte-ordainaren saldoa agortu arte.\nORDAINKETAK BABESTEKO IBERDROLA ASEGURUAREN BALDINTZAK\nAseguruari atxiki baino lehenagoko informazioa\nASEGURATZAILEEI BURUZKO INFORMAZIOA\nProduktu aseguratzaile hau METLIFE EUROPE LIMITED, Espainiako Sukurtsalak eta METLIFE EUROPE INSURANCE LIMITED, Espainiako Sukurtsalak harpidetzen dute; bien helbidea Madril (28028 PK), Avenida de los Toreros, 3 da.\nMETLIFE EUROPE LIMITED, Espainiako Sukurtsala (aurrerantzean MEL), IFZ: W-0072536-F, Aseguruen Zuzendaritza Nagusian E-0208 administrazio-klabeaz izena emana.\nMetLife Europe Limited-ek estaldura hauek izenpetu ditu: Edozein arrazoirengatiko heriotza, istripuarengatiko heriotza, erabateko ezintasun iraunkorra, aldi baterako ezintasuna, edozein arrazoirengatiko ospitaleratzea eta istripuagatiko ospitaleratzea.\nMetLife Europe Limited Irlandan legez eratutako eta ezarritako sozietatea da, helbide soziala "20 On Hatch", Lower Hatch Street, Dublin 2 (Irlanda) duena, Irlandako Merkataritza Erregistroan 415123 zenbakiaz izena emana eta bere nazionalitateko IE-6435123T identifikazio fiskaleko zenbakiduna.\nMETLIFE EUROPE INSURANCE LIMITED, Espainiako Sukurtsala (aurrerantzean MEIL), IFZ: W-0072537-D, Aseguruen Zuzendaritza Nagusian E-0209 administrazio-klabeaz izena emana.\nMetLife Europe Insurance Limited-ek Langabezia-estaldura izenpetzen du.\nMetLife Europe Insurance Limited Irlandan legez eratutako eta ezarritako sozietatea da, helbide soziala "20 On Hatch", Lower Hatch Street, Dublin 2 (Irlanda) duena, Irlandako Merkataritza Erregistroan 472359 zenbakiaz izena emana eta bere nazionalitateko IE-9703775K identifikazio fiskaleko zenbakiduna.\nMetLife Europe Limited eta MetLife Europe Insurance Limited-en kontrola Irlandako Banku Zentralari dagokio (Central Bank of Ireland, helbidea: North Wall Quay, Spencer Dock, PO Box 11517, Dublin 1 -Irlanda-).\nBITARTEKARIARI BURUZKO INFORMAZIOA\nMEL-en agente esklusibo gisa Iberdrola Servicios Energéticos S.A.U dihardu. (aurrerantzean BITARTEKARIA), IFK: A-85957520, helbidea Madrilen, Tomás Redondo kalea, 1, 28033, Aseguru eta Pentsio Funtsen Zuzendaritza Nagusiko (DGSFP) erregistroetan inskribatuta ageri da, E0208A85957520 inskripzio-klabearekin. Iberdrola Servicios Energéticos S.A.U.-k ez dauka partizipazio zuzen edo zeharkakorik eta ez dago zuzenean edo zeharka partizipatuta, inolako portzentajetan, entitate aseguratzaileren baten aldetik.\nASEGURU-KONTRATUARI APLIKAGARRI ZAION LEGERIA\nPoliza hau Aseguru-kontratuei buruzko urriaren 8ko 50/1980 Legeak, erakunde aseguratzaile eta berraseguratzaileen ordenazio, ikuskapen eta kaudimenari buruzko uztailaren 14ko 20/2015 Legeak eta garapen-araudiak, Kontsumorako kreditu-kontratuari buruzko ekainaren 24ko 16/2011 Legeak eta kontratuaren Baldintza Orokorretan, Berezietan eta Partikularretan hitzartutakoak eta etorkizunean indarrean dauden arauak ordeztu edo aldatzen dituzten legeek arautuko dute. Halaber, urrutitik emandako zerbitzuen merkaturatzeari buruzko 22/2007 Legea ere aplikagarri izango da.\nIndarrean den araudiari jarraiki bere aseguru-kontratuari edo bere artekariak egindako bitartekaritzari buruzko kexak eta erreklamazioak honako bideak erabiliz aurkeztu ahal izango ditu:\nBezeroaren Arreta Sailari zuzenduriko idazkiaren bitartez; Araudia interesdunaren eskura dago Entitate Aseguratzailearen bulegoan edo www.metlife.es webgunean.\nHalaber, gerta litezkeen eztabaidak ebazteko Aseguruen eta Pentsio-funtsen Zuzendaritza Nagusiko erreklamazioen administrazio-prozedurara jo daiteke, horretarako legitimatuta baitago aseguru-hartzailea, aseguratua, onuraduna, hirugarren kaltetua edo horietako edozeinen eskubideduna.\nIzaera orokorrarekin, eskumeneko epaileek eta auzitegiek ebatziko dituzte auziak.\nKontratazioaren Baldintza Orokorretan adierazitako IBERDROLA CLIENTES, S.AU. enpresak izaera pertsonaleko datuak tratatzeko baldintzen gehigarri gisa, Ordainketa Babesaren Zerbitzuari aplikatzeko baldintza espezifikoen berri ematen zaio aseguratuari.\nDatuen Babesari buruzko abenduaren 13ko 15/1999 Lege Organikoan eta berau garatzen duen araudian ezarritakoari jarraiki jakinarazten dizugu ematen dizkiguzun datu pertsonalak, horien artean osasunari buruzkoak ere, fitxategi batera gehituko direla. Fitxategi horren arduraduna METLIFE EUROPE LIMITED, ESPAINIAKO SUKURTSALA eta METLIFE EUROPE INSURANCE LIMITED, ESPAINIAKO SUKURTSALA da eta aseguru-bitartekari lagako zaizkio. Datuak zure eskaeraren arriskua baloratzeko erabiliko dira eta, kontratatuz gero, aseguru-kontratua bera kudeatzeko eta merkataritza-profilen azterketak egiteko.\nHalaber jakinarazten dizugu zure datuak, osorik edo parte batean, Aseguruen Sektoreari laguntzen dioten erakundeei laga izango ahal zaizkiela, helburu estatistikoekin eta iruzurraren aurka borrokatzeko, pertsona edo erakundeei arriskuen azterketak egiteko edo ezbeharrak ikertzeko, edo berraseguru-arrazoiengatik, Erakunde Aseguratzailearen enpresa nagusiari edo beste subsidiarioren bati Europar Batasunaren barruko herrialdeetan, baita Zerga Administrazioei ere, izaera fiskaleko datuak trukatzeko betebeharrarekin bat etortzeko.\nInteresdunak bere datuetara sartu, zuzendu, aurka egin edo baliogabetzeko eskubideak gauzatu ahal izango ditu, idatziz Metlife-ra zuzenduz, Avenida de los Toreros, 3, 28028 Madril helbidera, nortasun-agiriaren kopia erantsiz eta "EJERCICIO DE DERECHOS LOPD" erreferentzia adieraziz. Ez baduzu zure datuak merkataritza-informazioa bidaltzeko erabiltzerik nahi, datuak helburu horietarako erabiltzeari aurka egin ahal izango diozu; horretarako aski izango da 900 20 10 40 telefono-zenbakian edo clientes.spain@metlife.es helbidera mezu elektroniko bat bidaliz jakinaraztea, edo METLIFE EUROPE LIMITED, ESPAINIAKO SUKURTSALEKO edo METLIFE EUROPE INSURANCE LIMITED, ESPAINIAKO SUKURTSALEKO Datuen Babeserako Sailera idazki bat igorriz (zure Nortasun Agiriaren kopia erantsita), helbide honetan: Avenida de los Toreros, 3, 28028 Madril.\nAsegurudunak Aseguru Kontratu honetan atzera egiteko eskubidea gauzatu ahal izango du, 30 egun naturaleko epean, kontratu-dokumentazio hau jasotzen den unetik zenbatzen hasita. Atzera egiteko 900 225 235 telefono-zenbakira deitu beharko du.\nOrdainketak Babesteko Plusaren baldintzen laburpena\nIBERDROLA Ordainketak Babesteko Aseguruaren Baldintzen Laburpen honen helburua Iberdrolaren Hornidura Kontratuaren bezero titularra (aurrerantzean "Hartzailea" edo "Aseguruduna") IBERDROLA CLIENTES, S.A.U. (aurrerantzean "IBERDROLA) eta Erakunde Aseguratzaileen (aurrerantzean METLIFE) artean sustatutako Poliza Kolektiboari atxikitzea da, ondoren zehaztuko diren baldintzak eta irismena duten estaldurez gozatu ahal izateko. Aipatutako polizak Aseguruaren Sustatzaileak eta METLIFE-k dauzkate, asegurudunen eskura. Poliza horiek IBERDROLAren webgunean (www.iberdrola.es) kontsulta daitezke, bide honi jarraituta: Produktuak eta Zerbitzuak, Fakturazio eta Ordainketa Zerbitzuak, Ordainketa Babesa, Baldintzak fitxaren amaieran.\nAseguruaren Harpidedun gisa eta, beti ere, Asegurudunen hobe beharrez, IBERDROLAk Poliza Kolektiboaren baldintzak aldatzeko eskumena izango du, edo Entitate Aseguratzaileak aldatzeko, Asegurudunei behar bezala azalduta.\nAseguruaren polizaren sustatzailea IBERDROLA CLIENTES, S.A.U. izango da, A-95758389 IFK-duna, helbide soziala Euskadi Enparantza 5, 48009 Bilbo (Bizkaia) eta helbide fiskala Tomás Redondo kalea, 1, 28033 Madrilen duena, aurrerantzean IBERDROLA.\nIBERDROLA CLIENTES, S.A.U. estaldura guztietarako onuraduna izango da eta izaera ezeztagarria izango du.\nElektrizitate-horniduraren eta/edo gas naturalaren horniduraren Kontratuan kreditu bat sortzeko bideratuko du kalte-ordainaren zenbatekoa IBERDROLAk. Aseguratua izango da hornidura horren titularra, eta aseguruak hari eragingo dio. Edozein arrazoirengatiko heriotza- eta istripuarengatiko heriotza-estalduretan, Aseguratuen familia-kiderik etxean biziko ez balitz, onura hori jaso lezakete, baina legezko oinordeko batek eta aipatu hornikuntzaren edo IBERDROLAren beste horniduraren baten gainean jasoko dute onura hori.\nPRIMA ETA BERE ORDAINKETA\nHartzaileak/Asegurudunak bere gain hartzen du prima ordaintzeko ardura. Kontratuaren Baldintza Partikularretan zehaztuko da zenbatekoa. Bere prezioa urtero eguneratuko da kontratu hau indarrean den urte bakoitzeko urtarrilaren 1eko Kontsumoko Prezioen Indizeari (aurrerantzean KPI) dagokion aldakuntzaren arabera, aseguratutako kapitalen balio handitzeak barne. KPI hazkundea aplikatu baino lehenagoko azarotik azarorako epealdian pilatutako KPI orokorraren balio errealaren arabera kalkulatuko da, Estatistika Institutu Nazionalak argitaratuta.\nHilabeteko, bihileko edo hiruhileko primaren ordainketa edo ordainketa indibidualaren bidez zehazten da asegurua, Aseguratu bakoitzarentzat eta dagokion tarifaren arabera. Prima elektrizitatearen edota gasaren fakturaren barruan ordainduko da.\nPoliza honek emandako estaldurak, Aseguruduna Atxikitzeko Baldintzekin bat badator, asegurua atxikita daraman IBERDROLArekin hitzartutako elektrizitate edota gas naturalaren hornidura benetan ematen den egun berean indarrean sartuko dira, kontratua elektrizitate edota gas naturalaren hornidura baino beranduago kontratatzen bada salbu; kasu horretan Aseguru hau kontratatzen den unean sartuko dira indarrean.\nPoliza kolektiboa indarrean dagoen bitartean egongo da indarrean (poliza kolektiboa ezereztu bada, Asegurudunak ordaindutako azken primari dagokion estaldura-epea amaitzen den egun berean ezereztuko da banako Asegurudun bakoitzaren estaldura), prima ordainduta badago, beste edozein estaldurarako (edozein arrazoirengatik gertatutako heriotza, istripuz eragindako heriotza edo ezintasun iraunkor eta absolutua) kalte-ordainik ordaindu ez bada, hornidura-kontratua ezereztu ez bada, eta. Aldi Baterako Ezintasunaren estaldurarako, Asegurudunak poliza bakoitzerako ezarritako adinaren gehieneko muga gainditu ez badu. Egoki irizten dionean, bere atxikimendua baliogabetzeko baimena du Asegurudunak. Horretarako, Asegurudunak ohar bat idatziz bidaliko du, gutxienez, 30 egun lehenago.\nKONTRATUA EBAZTEKO BALDINTZAK\nPoliza Kolektiborako atxikimendua ebatzita geratuko da:\nEzarritako epeetatik kanpo Prima ez ordaintzea (Aseguru-kontratuari buruzko Legearen 15. art.)\nAseguratuaren deklarazioko susmoagatik edo zehaztasun ezagatik (Aseguru-kontratuen Legeko 12. art.; 89. eta 90. art.).\nAsegurudunaren borondatez ebaztea, IBERDROLAri edo Erakunde Aseguratzaileei gutxienez 30 eguneko aurreabisuaz jakinarazita.\nErakunde Aseguratzaileen borondatez ebaztea, Asegurudunari gutxienez 60 eguneko aurreabisuaz jakinarazita.\nEdozein arrazoirengatiko heriotzaren, istripuak eragindako heriotzaren, Ezintasun Absolutu eta Iraunkorraren, Aldi baterako Ezintasunaren, Langabezia edo Istripuagatiko edo edozein arrazoirengatiko ospitaleratze-kasuetan, METLIFE-rekin harremanetan jarri beharko du ahal bezain laster. Ezbeharrak METLIFE-ren bulegoetan jakinarazi beharko dira (siniestros-sp@metlife.es; 900 201 040; Fax-zenbakia: 91 725 32 93).\nEZBEHARREN KASUAN AURKEZTU BEHARREKO DOKUMENTAZIOA\nEzbeharra tramitatzeko, onuradunak edo legezko oinordekoek Metlife-ri ezbeharraren aitorpen-galdetegia aurkeztu beharko diote, dokumentazio honekin lagunduta, egoki den estalduraren arabera:\nHeriotzaren Ziurtagiri Literalaren originala.\nEzintasun iraunkorra maila absolutuan aitortzen duen Gizarte Segurantzaren Proposamenaren eta Ebazpenaren originala.\nLangabezia-eskaera, lan-eskatzaile gisa agertuz, edo langabezia-prestazioa kobratzearen frogagiria.\nAldi baterako ezintasuna eragin duen gaitzaren hasierako data (diagnostikoa) jasotzen duen medikuaren txostena.\nEzbeharraren eguneko lan-bizitzaren ziurtagiria.\nOspitaleko altaren medikuaren txostena, diagnostikoa, jasotako tratamendua eta ospitaleratze- eta alta-datak adieraziz (ospitalera sartu eta bertatik ateratzeko orduak ere jasota)\nIstripuaren kasuan, lehen sorospenaren txostena edota diligentzia judizialak osorik.\nSeguru honetako edozein estalduratik eratorritako kalte-ordainek une bakoitzean indarrean dagoen legeriaren arabera ordainduko dituzte zergak.\nOrdainketaren unean Espainian indarrean den monetan kalkulatuko dira moneta-zenbateko guztiak eta ordainduko dira sari eta prestazioak.\nORDAINKETAK BABESTEKO PLUSA ASEGURUAREN 40128 POLIZAREN BALDINTZA BEREZIEN LABURPENA\nHonako Estaldura hauen babesean aseguragarriak dira, betekizun hauekin bat datozen pertsona fisikoak:\nIBERDROLAk emandako elektrizitate-hornikuntzarako eta/edo gas naturaleko hornikuntzarako kontratuaren titular gisa agertzea.\n18 urte baino gehiago eta 76 baino gutxiago izatea. 65 eta 75 urte arteko asegurudunak atxikitzeko modua izango da, edozein arrazoirengatiko Heriotza, istripuarengatiko Heriotza eta istripuarengatiko Ospitaleratze-estalduretarako.\nEzinduta ez egotea eta ezintasun-espedientea tramitatzen ez egotea, eskumena duten erakunde ofizialen artean.\nEspainiako biztanlea izatea.\nMETLIFE EUROPE LIMITED-ek (Edozein arrazoirengatik eratorritako heriotza, Istripuz eragindako heriotza, Ezintasun absolutu eta iraunkorra, Aldi baterako ezintasuna, Edozein arrazoirengatiko ospitaleratzea eta Istripuz eragindako ospitaleratzea) eta METLIFE EUROPE INSURANCE LIMITED-ek (Langabezia) emandako estaldurak:\nEdozein arrazoiengatiko Heriotza edo Istripuak eragindako heriotza: Polizaren Baldintza Partikularretan adierazitakoa izango da kalte-ordain bakarraren zenbatekoa. Edozein arrazoirengatiko Heriotza-estaldurak aseguratuta egongo dira 80 urte arteko asegurudunak. Istripuarengatiko Heriotza-estaldurak aseguratuta egongo dira 99 urte arteko asegurudunak.\nEzintasun Absolutua eta Iraunkorra: Aseguru honen helbururako, Ezintasun Absolututzat edo Iraunkortzat jotzen da Istripu baten edo gaixotasunaren ondoriozko egoera fisiko itzulezina. Aseguratuaren borondatea aparte utzita sortutakoa izango da eta erabakigarria izango da haren erabateko ezgaitasuna sortzeko edozein profesio, lan, okupazio edo ordaindutako jarduera egiteko. Polizaren Baldintza Partikularretan adierazitakoa izango da kalte-ordain bakarraren zenbatekoa. Estaldura honek aseguratuta egongo dira 18 eta 65 urte arteko asegurudunak.\nLangabezia: Ezbehar bat erreklamatzeko, asegurudunak honako baldintza hauek bete beharko ditu:\nBaja hartu duen enpresan iraupen mugagabeko kontratuaz lanean aritu izana.\nKanporatze bidegabea edo langile-murrizketa dela medio langabezian egotea (jokabide desegokia dela medio ez izatea).\nSEPEan izena emana egotea, erabateko langabezia-egoeran eta lan berria modu aktiboan bilatzen.\nKalte-ordainketak ordainketa finko bat ekarriko du, 30 egun jarraituko langabealdi frogatura helduta. Langabezia-egoera horrek 210 egun jarraitu baino luzeago jotzen badu, zenbateko berdina ordainduko da kalte-ordain gisa. Bi kalte-ordainketa egingo dira gehienez ere. Behin lanera itzulita, bi kalte-ordainak guztiz agortu ez badira, 6 hilabeteko enplegu jarraitua egon beharko da gutxienez, ezbehar berri bat tramitatu ahal izateko. Polizaren Baldintza Partikularretan ezarritakoa izango da kalte-ordain bakarraren zenbatekoa. 30 eguneko gabealdia ezartzen da, aseguruari atxiki zaion egunetik aurrera.Estaldura honek aseguratuta egongo dira 18 eta 65 urte arteko asegurudunak.\nAldi baterako ezintasuna: Seguru honen helbururako, Aldi baterako Ezintasuntzat jotzen da Istripu baten edo gaixotasunaren ondoriozko egoera fisiko itzulezina, aseguratuaren borondatea aparte utzita, sortutakoa eta erabakigarria dena haren erabateko ezgaitasuna sortzeko edozein profesio, lan, okupazio edo ordaindutako jarduera egiteko. Ezintasun egoera horrek asegurudunak 65 urte bete baino lehenago hasi behar du. Kalte-ordainketak ordainketa finko bat ekarriko du, 30 egun jarraituko ezintasun aldi frogatura helduta. Ezintasun egoera horrek 210 egun jarraitu baino luzeago jotzen badu, zenbateko berdineko kopurua ordainduko da kalte-ordain gisa. Bi kalte-ordain emango dira gehienez. Polizaren Baldintza Partikularretan ezarritakoa izango da kalte-ordain bakarraren zenbatekoa. Estaldura honek aseguratuta egongo dira 18 eta 65 urte arteko asegurudunak.\nIstripuz eragindako ospitaleratzea: Istripuak eragindako Ospitaleratzea: Kalte-ordainaren zenbatekoa Polizaren Baldintza Partikularretan ezarritakoa izango da eta ordainketa bakarra barne hartuko du, behin istripu baten ondorioz 7 egun jarraian ospitaleratuta egonez gero. Estaldura honek aseguratuta egongo dira 65 eta 80 urte arteko asegurudunak.\nEdozein arrazoiengatik eratorritako ospitaleratzea: Istripuarengatiko Ospitaleratzea: Kalte-ordainaren zenbatekoa Polizaren Baldintza Partikularretan ezarritakoa izango da eta ordainketa bakarra barne hartuko du, behin istripu edo gaixotasun baten ondorioz 7 egun jarraian ospitaleratuta egonez gero. Estaldura honek aseguratuta egongo dira 18 eta 65 urte arteko asegurudunak.\nAsegurudunak ez du, inola ere, bi estaldurengatiko kalte-ordainak aldi berean jasotzeko eskubiderik izango. Langabezia-estaldura jasoko dute ezbeharraren datan 3 atalean (Langabezia) ezarritako baldintzekin bat datozen pertsonak. Aldiz, Aldi Baterako Ezintasun estaldura jasoko dute lanean modu aktiboan ari direna, eta, ezbeharraren egunean, Langabezia-estaldurarako aukeragarritasun-baldintzak betetzen ez dituztenak.. Halaber, edozein arrazoirengatiko ospitaleratze-estaldura jasoko dute ezbeharraren egunean modu aktiboan lanean ari diren pertsonak.\nKalte-ordainak kobratzeko eskubideari berriro ekiteko, gehieneko kalte-ordain gisa ezarritako bi ordainketak gaindituta:\nLangabeziaren kasuan, asegurudunak 12 hilabete jarraian eraman beharko dituzte lanean, iraupen mugagabeko lan-kontratuarekin.\nAldi baterako Ezintasunaren kasuan, , asegurudunak 12 hilabetez jarraian lanean egon beharko du eta Langabezia-estaldurak aseguratuta egoteko baldintzarik ez bete.\nEdozein arrazoirengatiko edo istripuak eragindako Ospitaleratze-kasuan: 6 hileko tartea igaro beharko da, gutxienez, aurreko ezbeharretik, berriro ere kalte-ordain baterako aukera izateko.\nEdozein arrazoirengatik edo istripuz eragindako Heriotza eta Ezintasun Absolutu eta Iraunkorreko estaldurak behin bakarrik ordainduko dira.\nEzbeharraren data gisa ulertuko da:\nEdozein arrazoirengatik edo istripuaren ondorioz geratutako heriotza-estaldurarako: asegurudunaren heriotza-eguna.\nEzintasun Absolutuaren eta Iraunkorraren estaldurarako: eskumena duen Erakunde Ofizialak Erabateko Ezintasun Absolutu eta Iraunkorreko egoeran egoteagatik Asegurudunari aitortutako efektu ekonomikoen data.\nAldi Baterako Ezintasunaren estaldurarako: Aseguratuaren lehen ezintasun-eguna.\nLangabeziaren estaldurarako: Enpresariak Asegurudunari bere lan-kontratuaren ebazpenaren berri ematen dion eguna.\nEdozein arrazoirengatik edo istripuaren ondorioz geratutako Ospitaleratze-estaldurarako: Lehen ospitaleratze-eguna.\nZenbat hornidura-kontratu aseguratuta dauden kontuan hartu gabe, Aseguratu bakoitzeko kalte-ordainaren gehieneko muga bat zehazten da: kontratu bakoitzeko zehaztutako gehieneko zenbatekoa bider hamar.\nEdozein arrazoiengatik eratorritako heriotza: Bere buruaz beste egiteko kasuan ez da Asegurudunaren heriotza estaliko aseguratutako taldean sartu eta lehen urtearen barruan gertatzen bada. Xede horietarako, suizidiotzat jotzen da Asegurudunak jakitun eta bere borondatez eragindako heriotza.\nIstripuz eragindako heriotza: edozein arrazoirengatik eragindako Heriotzaren estaldurarako jasotako salbuespenez gain, Aseguruen Konpentsazio Partzuergoak estaltzen dituen arriskuak ere bazter geratzen dira.\nEzintasun Absolutua eta Iraunkorra: edozein arrazoirengatik eragindako Heriotzaren eta istripuz eragindako Heriotzaren estaldurarako jasotako salbuespenez gain, bazter geratzen da, berariaz, gaixotasun psikiatriko, mental edo nerbio-nahasteek eragindako Erabateko Ezintasun Absolutua eta Iraunkorra.\nLangabezia: Kanporatze bidegabea, edo langile-murrizketa, asegurua eskatutakoan abian baldin bazegoen, edo estalduraren gabealdian haren berri ematen bada. Termino finkoko kontratu baten ebazpena edo amaiera naturala, edo bitarteko kontratu batena. aldez aurreko erretiroa, baita SEPEaren prestazioa jasotzen bada ere. Kanporatzea edo langile-murrizketa enpresaria bezero aseguratuaren gertuko ahaidea bada. Noizbehinkako, parte baterako edo aldi baterako enplegu baten osteko langabezia.\nAldi baterako ezintasuna: Edozein arrazoirengatik eratorritako Heriotzaren, Istripuz eragindako heriotzaren eta Ezintasun Absolutu eta Iraunkorraren estalduretarako jasotako salbuespenez gain, bazter geratzen dira Aseguru honen alta-eguna baino lehen gertatutako istripuak edo hartutako edo hasitako gaixotasunak, Asegurudunak alkoholaren eraginez pairatutako istripu edo gaixotasunak, odolean trafiko- eta motordun ibilgailuen zirkulazioaren arloan legez baimendutakoa baino tasa handiagoa antzematen bada edo mediku batek agindu edo eman ez dion drogaren baten eraginez edo Asegurudunaren zuhurtziagabetasun edo axolagabekeria larriek eragindakoak, hernia eta lunbagoetatik eratorritako Ezintasuna, Haurdunaldiaren ondoriozko konplikazioak, mota guztietako erditzeak, haurdunaldia etetea eta horren guztiaren ondorioak, baita amatasun- eta aitatasun-atsedenerako baimenak ere.\nEdozein arrazoirengatiko edo istripuak eragindako Ospitaleratzea: Aseguru honetan alta eman baino lehenago gertatutako istripuengatik edo hartutako edo hasitako gaixotasunengatik hiltzea, primak ordainketekin egunean egon ala ez. Medikuntza- edo kirurgia-arrazoiengatik beharrezkoa ez den ospitaleratzea. Sorbaldako minak (ebidentzia medikoaren edo kalte patologikoaren kasuan salbu). Asegurudunak alkoholaren eraginez pairatutako edozein istripu, trafikoari eta motordun ibilgailuen zirkulazioari dagokionez legez ezarritakoa baino odoleko alkohol-tasa handiagoa antzematen bada, edo mediku batek agindutako edo emandako drogaren baten efektuarengatik pairaturikoak.\nklikatu hemen Poliza Kolektiboa ikusteko [PDF]\nPlan Gas Hogar Goza ezazu zure etxeko berotasuna


Hemen zaude: Sarrera > Espiritualitatea - Testiguak > Otoitza > Hausnarketak > Betikotasuneko egarria\nZure bizi guztian zehar, egunero, zoriontsu izateko grinarekin jaikitzen zera, goizero alaitasun osoa lortzeko irrikaz, eta gauak inguratzen dizunean, zoriontasuna topatu duzula pentsatzen duzun bakoitzean ihes egiten dizula derrigorrez onartzera behartuta ikusten zera .\nBaina, ahaztu egin ahal duzu? Ezingo zera zoriontasunaren jabe inoiz izan, eta desagertu egiten da zalantzak, ziurgabetasuna edo segurtasun ezak larritasuneraino eraso egiten dizutenean; norbaiti edo zerbaiti beldur diozunean, bakardadean zure baitan ixten zarenez maitasunaren doakotasuna antzemateko gai ez zarenean .\nZenbat aldiz sentitzen duzun borrokaren erdian huts egin duzula! Zenbat aldiz izan duzu dena alde batera uzteko tentaldia! Ematen du zoriontasuna besteentzako dela bakarrik, zure atsedenik gabeko borrokak zuri inolako kontsolamendurik ematen ez dizun bitartean .\nBaina, zuk borrokan jarraitu dezakezu zure gosea eta betikotasuneko egarria asebetetzen duen norbait topatzen ez duzun bitartean. Ala nahiago izango ahal duzu iturriaren hertzean hiltzen diren milaka gizon eta emakumeen antzekoa izatea? .\nItxaropen guztiak galdu dituzten aurpegi tristeak; nekatutako begitarteak iragankorra den alaitasunaren atzetik ibiltzearren; hitzaldi hotzak, haizeak bolada baten eramaten dituen esanahirik gabeko hitzak; ezintasunaren negar-malkoez estalitako begiradak; mugagabeko tristura besterik erakusten ez duten begiak, ez bai dakite maitatuak direla, betikotasuneko maitasunez maitatuak direla : beraien erraiak suntsitzen dituen egarria ase dezakeen ura bilatzeko nora joan ez dakien artzain gabeko eta zenbatu ezinezko jendetza .\nJaungoikoaren dohaina mespretxatu ondoren eta, arrakastarik gabe, bidezidor guztietan barrena ibili ondoren, itsuak bezala dabiltza, hormetan haztamuka, beraien kabuz bidea topatu ezinik eta beraien pausoak atea dagoen tokira gidatzeko eskua inork hartzen ez dietelarik.\nEta zuk, zure barreneko gune sakonenean ahots baten oihartzuna entzuten duzu: “Egarri zareten guztiok, etorri uretara… Etorri, hartu garia eta jan” . Baina gizon egitera ausartu den Jaungoiko batetan sinistu ezinik, eta muturreraino maitatu dizunari askatasunez maitatzen uzteko beldurra diozunez, nahiago duzu aseko ez dizun elikagaien bila ibiltzea: jaten duzu eta gose zaude berriro ; nahiago duzu betetzen ez dizun edari baten ostean korrika egitea: edaten duzu eta egarri zaude berriro .\nBai, gosea daukazu. Baina, behar bada, ez dakizu zuk bilatzen duzuna ez dela mundu honetako ogia. Zuk behar duzuna egiazko ogia da, Jaungoikoaren ogia, munduari bizia ematen dion ogia .\nBai, egarria daukazu. Baina, behar bada, ezin zera konturatu zuk nahi duzuna ez dela lur honetako iturrien ura. Zuk behar duzun iturria, inoiz agortzen ez den ur biziaren iturria da .\nEta hona hemen berri ona: Ebanjelioaren bihotzean su bat piztu da zuretzat. Jesusek Jaungoikoaren maitasunaren dohaina aldarrikatzen dizu: eskaintzen den bere gorputza asetzen duen egiazko ogia da, eta irauten duen elikagaia, amaiera gabeko bizia emanez; isurtzen den bere odola ur bizia da eta, fedearekin edaten duenarentzat, iturburu baten bihurtzen den edaria, muga gabeko bizia eskainiz .\nBaina bere mezua gonbidapen bat ere bada. Ikusi gabe Jainko biziarengan sinisteko ausardia baldin baduzu, eta berarengana, ez ikusmen argian baizik eta sinismenaren gidapean hurbiltzen baldin bazara, Nazareteko Jesusen bizian eta hitzetan Jaungoikoaren egiazko aurpegia eta Aitarengana daraman bidea topatuko dituzu .\nZuri dagokizu itxuraz erokeri baten ostean ezkutatzen diren eta betiko Bizia duten Hitzak topatzea. Zuri tokatzen zaizu denbora guztietako gizon-emakumeen itxaronaldiari Berak ematen dion erantzuna bereiztea. Inork ez du inoiz Berak bezala hitz egin; inork ez dauzka Berak bezalako betiko Bizia duten hitzik, gure itxaropenak bilatzen dituen eta gure ahuldadeak hain beharrezkoak dituen hitzak .\nJesusek utzi zituen zoriontasunak egiazko zorionera daramatzaten bideak baino ez dira; apaltasunean eta gardentasunean sakontzeko erabili beharko dituzun bideak; Jainkoaren bihotzera heltzeko behin eta berriro hartu beharko dituzun bideak .\nEbanjelioaren testigu izateko, zuzendu zure begiak Kristorengana: Berak, maite ezazula eskatzen dizu bakarrik. Maitatzea eta maite zaituztela jakinez bizitzea, zure bihotza Beraren eskuetan uztea da… eta Berari esker zure aurpegian zoriontasunen argiak distiratuko du.\nKristori jarraitzea nahi badiozu, presta ezazu zugan bihotz txiro bat; eta mundu honetako pentsamolde berekoiak ez dezala liluratu zure bihotza, ezingo bai zara izan bi nagusiren morroi .\nZer da Jaunaren samurtasuna zuri ezagutarazteko guztiari uko egin zionari jarraitzea? Zer da zuretzat bihotzez Txiroa eta Apala denaren bidean aurrera egitea? Zorionekoa zu honetaz ohartzen bazara: Jaunak ez ditu jakintsuak edo ahaltsuak aukeratzen, baizik eta ahula dena, indartsuak lotsatzeko .\nZutaz gehiegi kezkatu gabe, bizi zaitez beti zapalduengandik, txikienengandik eta Jaunaren bakea bilatzen duten guztiengandik hurbil; maite itzazuz zure anai-arrebak muturreraino, eta Kristo, gugatik txiro egin zen bezala bere txirotasunarekin gu aberasteko , gizakiaren bihotzeko zauriak (hau da Kristoren Gorputzeko zauriak) sendatzeko zure bizia eskaintzera helduko zara.\nEta Kristo maitatzeagatik makurrarazia ikusten bazara, ez dadila gogortu zure bihotza; eutsi sendo itxaropenean; harri gainean eraikitzeko, ipini ezazu zure konfiantza Bere eskuetan; zailtasun guztien artean, bilatu ezazu beti nola bete Jaunaren nahia; hartu zure guretzea eta bide egizu…  baita ere ilunpetan zabiltzanean edo sufrimenduak alde guztietatik erasotzen dizunean… eta zure bihotzak Jaunaren pozarekin gainezka egingo du!\nJaunak kontsolaturik, zu izango zara, besteentzat, Aitaren antzeko: gizaki errukior bat, jota daudenei bihotz emateko eta ahul daudenei babesteko; barre egiten dutenekin pozteko eta atsekabetuekin negar egiteko; gorroto dizutenei maitatzen jakiteko eta zorigaitz guztiak gauzak etengabe ongi eginez gainditzeko; madarikatzen dizutenei bedeinkatzeko eta bortizkeriaz tratatzen dizutenen alde otoitz egiteko.\nUtzi egiozu Jaunari bere maitasuna zure bihotzaren barreneraino hedatzen, eta zu errukiz betetako gizon edo emakume bat izatera helduko zara: une oro sakoneraino bizi dena… aukera guztiak onartzeko prest dagoena… gizaki guztien alde edozer gauza egiteko moduan dagoena… eta egunsentiko argiak argi-azkorriaren iratzartzea iragartzen duen bezala, orainaldiko unea betikotasuneko hazia bihurtuko da zuretzat, zure bihotz suntsituari kontsolamendua iritsiko bai zaio Jaunaren eskuko laztan bat bezala.\n “Korrikalaria baino bizkorrago doaz nire egunak: zoriona ikusi gabe doaz ihesi” (Job 9, 25).\n “Jaunak atsegin izan eta hautatu bazaituzte… maite zaituztelako izan da” (Deuteronomioa 7, 7-8).\n “Zorionaren zain, eta zoritxarra etorri zait; argia itxaroten, eta iluntasuna iritsi” (Job 30, 26).\n “Jaten duzue, baina ez zarete betetzen. Edaten duzue, baina ez asetzen” (Ageo 1, 6).\n “Maite zaitut, betidanik maite, horregatik natzaizu etengabe leial” (Jeremias 31, 3).\n “Bazterrera utzi naute ni, ur biziaren iturria, eta putzuak egin dituzte, urari eusteko gauza ez diren putzu pitzatuak” (Jeremias 2, 13).\n “Egarri zareten guztiok, etorri uretara, etorri, dirurik ez duzuenok ere! Etorri, hartu garia eta jan, hartu ardoa eta esnea, dena hutsean, ordaindu gabe. Zergatik gastatu zeuen dirua goserik utziko zaituzten janaritan, eta lansaria aseko ez zaituzten gauzetan?” (Isaias 55, 1-2).\n “Ur honetatik edaten duena berriro ere egarri izango da” (Joan 4, 13).\n “Neu naiz bizia ematen duen ogia; niregana hurbiltzen dena ez da, ez, sekula gose izango, eta niregan sinesten duena ez da behin ere egarri izango” (Joan 6, 35).\n “Nik emango diodan uretik edango duena ez da sekula egarri izango; zeren nik emango diodan ura betiko bizia darion iturburu bihurtuko baitzaio barruan” (Joan 4, 14).\n “Neu naiz zerutik jaitsia den ogi bizia; ogi honetatik jaten duenak betiko bizia izango du… Gizonaren Semearen gorputza jaten eta haren odola edaten ez baduzue, ez duzue bizirik izango zeuengan… Nire gorputza jaten eta nire odola edaten duena nirekin bat eginda dago, eta ni berarekin… ogi honetatik jaten duenak betiko bizia izango du” (Joan 6, 51-58).\n “Neu naiz bidea, egia eta bizia” (Joan 14, 6).\n “Simon Pedrok erantzun zion: -Jauna, norengana joango gara? Betiko bizia dute zure itzak” (Joan 6, 68).\n “Zorionekoak bihotzez behartsu direnak, haiek baitute Jainkoa errege. Zorionekoak negarrez daudenak, haiek baititu Jainkoak kontsolatuko. Zorionekoak bihotz gozokoak, haiek baitira jabetuko Jainkoak hitzemandako lurraz. Zorionekoak Jainkoaren nahia betetzeko gose-egarri direnak, haiek baititu Jainkoak aseko. Zorionekoak errukitsu direnak, haiek baititu Jainkoak erruki izango. Zorionekoak bihotz-garbiak, haiek baitute ikusiko Jainkoa. Zorionekoak bakegileak, haiek baititu Jainkoak seme-alabatzat hartuko. Zorionekoak Jainkoaren nahia betetzeagatik erasotuak, haiek baitute Jainkoa errege. Zorionekoak zuek, niregatik madarikatuko zaituztenean, erasoka eta gezurrez gaizkiesanka erabiliko zaituztenean. Poz zaitezte eta alaitu, handia izango baita zuen saria zeruan” (Mateo 5, 3-12).\n “Ezin da inor bi nagusiren morroi izan; izan ere, bata gorroto izango du eta bestea maite, edota batari men egingo dio eta bestea begitan hartuko. Ezin zaitezkete Jainkoaren eta diruaren morroi izan” (Mateo 6, 24).\n “Begira senideok, zeintzuk zareten Jainkoak deitu zaituztenok: ez dira zuen artean munduak jakintsutzat hartzen dituenetatik asko, ezta ahaltsu edo aundikien semeetatik ere. Aitzitik, munduak zorotzat duena aukeratu du Jainkoak jakintsuak lotsarazteko, eta munduak argaltzat duena indartsuak lotsarazteko; munduak baliogabetzat eta mesprezagarritzat duena, munduaren begitan ezerez dena, aukeratu du Jainkoak, zerbait direla uste dutenak ezerezteko” (1 Korintoarrei 1, 26-28).\n “Ezaguna duzue Jesus Kristo gure Jaunaren eskuzabaltasuna: aberats izanik, behartsu egin zen zuengatik, bere behartsu-izateaz zuek aberats egiteko” (2 Korintoarrei 8, 9).\n “Nire ondoren etorri nahi duenak uko dezala bere burua, har dezala bere gurutzea eta jarrai bezait” (Mateo 16, 24).


Santos Cerdan (PSOE): "Lehen bilera azaroaren 13an egingo dugu, EAJrekin"\nSantos Cerdan, bart Radio Euskadiri eskainitako elkarrizketan. Argazkia: EiTB\nTalde independentistak erabakigarriak izango dira Pedro Sanchezen inbestiduran\nAlderdien erreakzioak, Sanchez-Iglesias akordioaren aurrean\nSantos Cerdan PSOEko Lurralde Koordinaziorako idazkari exekutiboak iragarri du asteazken honetatik aurrera Espainiako egoera politikoa desblokeatzeko eta gobernu osaketa bideratzeko bilera sorta egingo dutela, eta lehen bilera EAJrekin egingo dutela gaur bertan.\nBalizko bazkide edo babesei buruz galdetuta, buruzagi sozialistak argitu du PSOE ez dela "inoiz VOXekin negoziatzera jesarriko" eta "Alderdi Popularrarekin koalizio handia osatzea" ez dela "inoiz aukera bat izan".\nCerdanen esanetan, PSOEk ez zituen hauteskundeak berriro deitu, eta bozen errepikapena "inbestidura ez egoteari" egotzi dio; "automatikoki deitu ziren", erantsi du. Are, azaldu duenez, "sozialistek ez genituen beste hauteskunde batzuk nahi, apirilekoak irabazi genituelako. Oraingoan herriak berriro erabaki du: Pedro Sanchez da gobernua osatzeko aukera bakarra".\nPablo Iglesias presidenteorde izatea hizpide hartuta, Cerdanek uste du logikoa dela, PSOEk ez duela "inongo betorik" ezartzeko asmorik.\nAlbiste hau Radio Euskadik landu eta eitb.eus-ek itzuli du.\nMadrilgo Presidentetzarako hautagaia\nPedro Sánchez bideoak


Dedikazioa eta ardura zirkuluak zehazteko Tresna\n2019ko urt. 21a, 12:49\nJoxemi Zumalabe Fundazioa eta Cala kolektiboa\nNi-taldea-proiektua hirukian sor daitezkeen desoreken inguruan hausnartu eta talde diagnostiko bat egin. Eraginkortasun politikorako kontuan izan behar diren alderdien inguruan hausnartu, baita antolakuntzako eta laneko dinamiketan ahalduntze indibidual eta kolektiboa bateratzeko ere.\nGELDIALDIA. IBILALDIA EGINGO DUGU? Taldean eztabaidatzeko, hausnartzeko momentua, ibilaldia egitera goazen edo ez baloratzekoa.\nNi-taldea-proiektua hirukiaren gaineko aurretiazko formakuntza/hausnarketa. A Euskarria (NI-Taldea-Proiektua) Hirukiaren araberako jarreren inguruan taldean hausnartu/partekatu. B Euskarria (Hirukiaren hausnarketarako esaldiak) Parte hartze zirkuluen proposamena partekatu C Euskarria (Parte hartze zirkuluak) Taldeko balorazioa: zertarako, horren ondorioak, nola antolatuko garen eta zein asmo dugun ibilaldi honekin. Talde akordioa, egingarria baderitzogu: ibilaldia egingo dugu!\nGELDIALDIA. IBILBIDEA ETA GURE ZIRKULUAK DISEINATZEN Gure antolakundeko parte hartze zirkuluen proposamenaren eta egituraren eraikuntza kolektiboa. C Euskarria (Parte hartze zirkuluka egitura marraztu).\nEpealdi jakin batean izango dugun dedikazioaren eta erantzukizunaren arabera, gure parte hartze zirkuluak zer izango diren zehaztu. Zirkulu proposamena gure antolakuntza errealitatera egokitzea baloratu. Egituraren, dedikazio mailaren eta erantzukizunaren arabera zirkuluetan sailkapenak egin. Sailkapena eta egitura kolektiboaren beharretara egokitu behar dela egiaztatu. Proposamena berregokitu. Marraztutakoaz hausnartu, behar dena moldatu. Zirkulu proposamenak adostu. Kontuz zirkuluen marrazkiekin, zirkulu zentrokideak badira bakoitzean parte hartzeak ardurei eta erabakiak hartzeari dagokionez zer esan nahi duen argitu. Zirkulu txikiena inplikazio-denbora eta botere gehiagorekin, gutxiagotzen doana zirkulua kanporatzen doan heinean, ez dela zertan lotu behar baloratu. Elementu horiek zehaztu zirkuluen egitura itxi aurretik.\nGELDIALDIA. GURE ZIRKULUA BILATU ETA ADOSTEN DUGU Behin parte hartze mailen zirkuluen egitura eraikita eta hirukiaren inguruko aurre hausnarketa eginda, zirkuluetan kokatzea eta gure kolektiboaren egungo egoera ikustea dagokigu. D Euskarria (Gure zirkuluaren bila gabiltza).\nZIRKULUAN KOKATZEA Bakarkako hausnarketa: Parte hartu nahi den zirkuluan kokatu. Bilerara etorri ezin izan duten pertsonek aurrez betetako fitxak gehitu. E Euskarria (Batzarra baino lehen bidaltzeko fitxa). PERTSONAK ETA ZIRKULUAK IKUSARAZI Zirkuluak marraztu ditugun horma-irudian bakoitzak bere argazkia jartzeko tartea, nahi badute zergatiak eta etorkizuneko asmoak azaltzera gonbidatuko ditugu. Argazkiek elkar ezagutzen laguntzen eta, begi-bistako deskribapen batekin, nor garen eta non kokatzen garen kontatzen dute.\nGarrantzitsua da pertsonen balizko mugimenduak baloratzea, kontuan izanda interesen eta egoera pertsonalen aldaketak.\nEGOERA BALORATU eta BERREGOKITU Hitzartzea bukatuta irakurketa bat egiten da. Ni-taldea-proiektua hirukiaren oreka eta gure bizitzako arloen arteko loturak berrikusten ditugu.\nDATUAK BILTZEA (ZIRKULUEN PROPOSAMENA) Proposamenak jaso eta adostu\nHirugarren geldialdi hau urtero egitea gomendatzen da, pertsonei mugitzeko aukera emateko eta berrikusteko. Zirkuluen eraikuntzaren kontrara, egitura edo organigrama bezala, epe iraunkorrago batean erabili ahal dena eta urtero berretsi/eguneratu egiten dena.\nOharra: Dedikazio eta ardura zirkulua prestatu ahal du lan talde batek lehenago eta gero zirkuluaren ariketa egin kidegoarekin edo interesgarria da zirkuluak saioan bertan definitu (hau da, zein egitura dugun eta dedikazio maila et ardura mailaren arabera zailkatu zirkulu desberdinetan *ikusi behean azalpena). Bigarren aukera egiten badugu denbora gehiago beharko dugu baina interesgarri da ikusteko zein jakintza maila duen kidergoa eta zein iritzia dago funtziomanduaz eta kideen inplikazioaz. ARIKETAko pausuak: tresnaren azalpena eman (mural bat handia ipini) prestatu kide guztien argazki bi (bat Norberaren kokatzeko bere zirkuluen marrazkian eta beste bat ronda pasa egiten denean mural handia ipintzeko) Kide guztiari eman zirkuluen marrazki bat eta argazki bat utzi 5 minutu bakoitzak pentsatzeko “ Kontuan hartuta esandako guztia ikasturte honetan non egongo zara, non inplikatuko zara egituran?” . Kokatu argazkia parte hartu nahi duzun zirkuluan. Ronda pasa egin denak kokatzeko mural handia haien argazkia eta nahi badute gonbidatu azaltzera zergatia eta etorkizuneko asmoak (baldin badute). Adibidez, ni nago A taldean baina hurrengo urtean nahiko nuke B talden egon orduan nire argazkia A taldean ipintzen dut baina handik mararzten dut gezi bat B taldera. Ronda bukatuta irakurketa orokor bat egiten da ni-taldea-proiektua kontuan hartuz Plenarioa: galdera pizgarriak: Nola dago proiektua? Orekatuta daude taldeak? Proiektuaren beharrak asetuta daude? Aldaketak egin beharko lirateke? Aktan dena jaso eta ikasturteko ebaluazioa berhartu zirkuluen ariketa baloratzeko ni-taldea-proiektuaren funtzionamendua.


Lekeitioko Udala - Udalak ostalaritza eta jatetxeetako terrazak handitzeko malgutasuna eskainiko du\nUdalak ostalaritza eta jatetxeetako terrazak handitzeko malgutasuna eskainiko du\nMaiatzaren 11tik aurrera, COVID-19ak sortutako alarma egoeraren lehenengo fasean sartuko gara. Fase honetan ostalaritza eta jatetxeetako terrazak publikora irekitzea ahalbidetzen da, beti ere baldintza batzuk zehaztuz. Terraza hauetan dauden mahaien edukieraren %50 erabili ahalko da gehienez ere, eta mahaien artean gutxienez bi metroko segurtasun distantzia mantendu beharko da.\nEgoera honetan, eta COVID-19ak ekarritako kalteei aurre egiteko, Lekeitioko Udalak Eusko Jaurlaritzako Portu Zuzendaritzarekin elkarlanean, aukera emango dio Lekeitioko portuan kokatzen diren eta herrian lizentzia duten 17 taberna eta jatetxeei, beraien terrazak %50ean handitzeko eta COVID-19aren aurretik zituzten mahai kopuru berbera mantentzeko. Hau da, kontuan izan dira, terrazak handitzeko orduan COVID-19aren aurretik zuten mahai kopurua berbera izatea, baina baita ere, oinezkoentzako leku nahiko uztea eta segurtasun eta larrialdietako zerbitzuentzako tokia egotea. Egoera hau, COVID-19ak eragindako aparteko neurri berezia izango da eta aurtengo udara mugatuko da.\nPortuan kokatuta dauden ostalaritza eta jatetxeen kasuan, terrazaren azalera handitzeko ordua 13:00etatik aurrera izango da. Beti ere, portuko jarduera eta zamalanetarako baimendutako orduak amaitu ondoren. Edonola ere, babes zibileko eta larrialdietako ibilgailuak modu seguruan ibiltzea bermatuko da.\nBestalde, herriko gune ezberdinetan kokatuta dauden ostalaritza eta jatetxeek baimena eskatuko ahalko diote Lekeitioko Udalari, haien terrazaren azalera handitzeko. Udalak ontzat emanez gero, mahaien kopurua handitu ahal izango da, mahaiaren eta azalera erabilgarriaren arteko %50eko proportzioa errespetatuz, eta terraza kokatzen den gunean oinezkoentzako eremua mantenduz. Bizi dugun egoera kontuan hartuta, udalak erraztasunak emango ditu baimen horiek ematean. Hortaz, baimen hau lortuz gero, zerbitzu hauek terraza handitu ahalko lukete udaldian zehar, maiatzaren 11tik aurrera.\nHorretaz gain, kontuan izan beharko da terrazetan jartzen diren elementuak inguruarekiko errespetua izan beharko dutela, oreka mantentzeko.\nAipatutako neurri hauekin Lekeitioko establezimenduen egoera hobetzea bilatuko da, herritarrentzako eskaintza ere handituz. Hurrengo hilabeteetan osasun egoera hobetzen bada, hartzen diren neurri berriak emango dira ezagutzera.


Haika - Wikipedia, entziklopedia askea.\nHaika Euskal Herriko gazte erakunde sozialista abertzalea zen. Gaur egun, esan daiteke Ernai erakundeak ordezkatzen duela, Baltasar Garzon epaileak Espainiar estatuan bere ekintzak ilegalizatu ondoren. Zehazkiago, Espainiako justiziak Haika legez kanporatu ondoren, sektore desberdinetako gazteek Gazte Bilgunea izeneko dinamika abian jarri zuten, zeinaren ondoren Segi sortu baitzen.\n2000 apirilaren 23a\nHaika, Jarrai eta Gazteriak erakundeen elkartzearen ondorioz sortu zen 2000. urtean, Kanboko (Lapurdi) Gazte Topagunean bere aurkezpen ekitaldia egin zuen. 2001. urtean Baltasar Garzon atxiloketak izan zituzten eta gartzelara bidali zituzten hainbat gazte Haika ETAren zati bat zela esan zuelako epaileak.\nIlegalizazioa eta gero 2005ko ekainean "Jarrai, Haika eta Segi "legez kanpoko" erakunde zirela bai, baina "erakunde terroristak" ez zirela ebatzi zuen Espainiako Auzitegi Nazionalak, armak ez zituela erabili argudiatuz. Hala eta guztiz, fiskaltzak eta AVTk helegitea sartu zuten. Honen ondorioz, bi urte beranduago hau da, 2007an "Jarrai, Haika eta Segi "talde terrorista" zirela erabaki zuen Auzitegi Gorenak. Ordutik aurrera, Etakideak balira epaitu eta kondenatuak izan ziren Haikako gazteak Dena da ETAren barruan kokatzen den momentu historikoan.\nAudientzia Nazionalak Segi ere ilegala deklaratu zuen. Hala eta guztiz, gaur Ernai gazte erakundea da Haikako nolabaiteko ondorengoa.\n↑ «33 urteko bidea» gaztezulo.eus 2012-07.\nHaika-Segi auzia: Auzitegi Nazionala gazteek epaitua Ibon Meñika eta Jon Markel Ormazabalekin elkarrizketa Haika-Segi auziaz Argia astekarian (2005-05-15)\nEuskal Herriko gazte erakunde politikoak\nAitzina! • Ernai • Euzko Gaztedi • Gazte Abertzaleak • Gazteok Bai • Gazte Komunistak • Iratzarri • Jeunes Populaires\nJóvenes Demócratas de Navarra • JSE-Egaz • Juventudes Navarras • Mouvement des Jeunes Communistes\nMouvement des Jeunes Socialistes • Nafarroako Gazte Sozialistak • Nuevas Generaciones del País Vasco\nAzken aldaketa 7 iraila 2020(e)an, 15:13(e)tan\nOrriaren azken aldaketa: 7 iraila 2020, 15:13.


Isabel Herguerak egin dau 56. Jazzaldiko kartela - bizkaie.biz\nBizkaie! 2021-03-30 09:42 Musikea\nGaragarrilaren 21etik 25era izango da jaialdia.\nBye Bye Blues izeneko kartelak iragarriko dau Donostiako 56. Jazzaldia, antolatzaileek jakitera emon dabenez, Isabel Herguera zinemagile donostiarrak egina. Animazinoan ibilbide luzea dau Herguerak, zuzendari zein produktore lanean, baina, oraingoan, irudi geldiaren alde egin dau.\nBatetik, pasau dogun urte arraro eta mingarriari agur esaten deutso Herguerak kartelaren bidez, eta, bestetik, jazzaren historiaren parte diran emakumeei omenaldia egiteko bitartekoa be bada. Izan be, kartelean emakume-figura bi nabarmentzen dira gehien.\nHerri-musikearen eta jazzaren estandar bihurtu dan Bye Bye Blues abestiari egindako erreferentzia be agirikoa da. 1925ean sortu eben Fred Hamm, Dave Bennett, Bert Lown eta Chauncey Gray konpositoreek, eta Les Paul eta Mary Ford-ek egin eben ezagun 1952an. Hainbat bersino ditu, baina Isabel Herguera horreetako bitan oinarritu da kartela egiteko: Julie London-ena (1957) eta Cab Calloway-ren instrumentala (1940).\nDonostian jaio zan Isabel Herguera, 1961ean. Ikasketak Bilboko Arte Eder Fakultadean eta Dusseldorfeko Kunstakademien egin zituan, Kaliforniako Institute of the Arts-era jo aurretik. Hamarkada batez Los Angeleseko animazino-estudioetan lan egin eta gero, 2003tik Europan ibili da, film laburrak egiten gehienbat. Unicef saria (Zinebi 2012) eta Euskal Zinemearen Sari Nagusia (2015) ditu irabaziak, eta film laburrik onenaren Goya Sarirako hautagai izan zan La gallina ciega lanagaz.\nHorrezaz gan, ikastaroak eta tailerrak emoten ditu. Artelekuko Mobimenduzko Irudien Laborategia diseinau eta koordinau eban. Gaur egun, Koloniako Kunsthochschule fur Medien-en eskolak emoten ditu, eta bere lehenengo film luzea, El sueño de la sultana, produziduten dabil.\nDonostiako Jazzaldia garagarrilaren 21etik 25era egingo dabe. Igaz, pandemiaren eraginez, egitaraua egokitu behar izan eben, bertoko artisten alde eginda, ohiko nazinoarteko izarrak albo batera itxita. 2021eko edizinoan ikusteko dago ze osasun baldintza dagozan eta ze artista dakarzan Jazzaldiak. Antolatzaileek azaldu dabenez, nazinoarteko musikarien egitaraua airean dago, ez dagoalako bape ziurtasunik atzerriko zirkuituaren inguruan.


Berlingo Euskal Etxea, euskal kulturaz blai asteotan | Etxepare Euskal Institutua\nBerlingo Euskal Etxea, euskal kulturaz blai asteotan\nBerlin euskal kulturaz josiko da asteotan, bertako Euskal Etxean antolatutako hinbat ekintzari esker. Aste honetan Gernika. Markak dokumentala ikusteko aukera egongo da, eta filmean oinarritutako kontzertua eskainiko dute. Datorren astean, aldiz Berlingo Euskal Zinema Jaialdia antolatu dute, aurten laugarren urtez.\nGaur bertan, 20:00etan Gernikako bonbardaketaren inguruko Gernika. Markak (Hannot Mintegia, 2016) dokumentala eskainiko dute, Bernardo Atxagaren izen bereko liburuan oinarritutakoa. Igandean, berriz, Aitor Etxeberria Ensemblek kontzertua eskainiko du, filmeko musikarekin.\nDatorren astean, bestalde, Berlingo Zinemaldia jaialdiaren laugarren edizioa antolatu du Euskal Etxeak. Bertan lau euskal film eskainiko dituzte, azaroaren 30a eta abenduaren 3aren bitartean: Elkarrekin-Together dokumentala , Bi txirula filma, Irrintziaren Oihartzunak eta Kalabaza Tripontzia haurrentzako pelikula. Gainera, emanaldien osteko solasaldiak ere antolatu dituzte: Bi txirula filma Iñigo Garcia zuzendariak eta Iker Hazas aktoreek aurkeztuko dute, eta Irrintziaren Oihartzunak lana aurkezten Iratxe Fresneda zuzendaria izango dute.


Ideia berritzaileak, bizikletak aparkatzeko kaleko altzariendako - Arrasate - Goiena.eus\nIdeia berritzaileak, bizikletak aparkatzeko kaleko altzariendako\nIrati Agirreazaldegi 2009-05-04 14:30\nArizmendi Ikastolako Lanbide Heziketako Eraikuntza zikloko taldeak aurten lehen aldiz ipini du abian hiri-altzari eramangarrien gaineko ideia lehiaketa. Lehiaketaren gaia edo oinarria izan da ideiak ematea bizikleten aparkalekuak diseinatzeko eta gero horiek eraiki ahal izateko. Diseinuok aurrerantzean garatu ahal izango ote diren ez dakite Arizmendikoek, baina euren esanetan, "aitzaki bat da lehiaketa eraikuntzaren arloko ikasleek lehen pausoak emateko".\nLehiaketa zabaldu zuten Espainiar Estatuko lanbide heziketako ikastetxeetan; eta guztira, 23 lan jaso dituzte. Euskal Autonomia Erkidekotik hamar Gasteizko proiektuak eta Arizmendiko ikasleenak; eta Toledotik, Cuencatik, Madrildik, Lleidatik… ere jaso dituzte lanak.\nEguaztenean elkartu ziren epaimahaiko kideak ideia guztiak gainbegiratu eta proiekturik onena zein den erabakitzeko.\nEpaimahaia osatu dute Arrasateko Udaleko obretako teknikari Izaro Agirrek, Arizmendi Ikastolako Eraikuntza Saileko Jokin Agirrek eta LKS Ingeniaritzako Elisabeth Urrutiak.\nAurkeztutako lanak baloratzeko orduan epaimahaikoek kontuan hartu dituzte diseinua, soiltasuna, originala izatea, aurkezpena eta egiteko erraztasuna.\nEpaimahaiko kide Izaro Agirrek esan digunez, "landutako ideiak kalitatekoak izan dira orokorrean. Batzuk baziren orijinalak eta berritzaileak, baina beharbada ideia ez dutenak erabat ondo garatu; beste batzuk, berriz, gaur egun dauden ideietan oinarrituta, aldaketa batzuk planteatu dituzte; aterperen bat, esaterako. Orohar ondo bete dituzte eskatutako irizpideak eta irabazle irten dira irizpideak ondoen bete dituzten bi lanak".\nLan irabazlearen bideragarritasuna azpimarratu dute epaimahaikoek, eta bigarrenaren originaltasuna. "Zerbait gehituta, materialen bat edo elementuren bat aldatuta, baina baziren proposamen batzuk ideia hutsa izatetik gauzatzera pasatzeko modukoak", dio Izaro Agirrek.\nArrasaten ideia horietakoren bat errealitate bihurtuko ote den galdetuta, Agirrek esan digu "lortuz gero proiektua egingo lukeen norbait, aukera hor dago; gauza burutsuak eta politak ikusi ditut, baina oraingoz ez dago ziurtatzerik. Hiri altzarietan merkatuan dauden neurrian eskaintzak aztertzen dira Arrasaten. Ikusita mantenuak baduela pisua eta altzariak jasangarri ez ezik funtzional ere izan behar direla, saiatzen gara ahalik eta eraikuntza jasangarriena izan dadin. Epe motzean beharbada ez da aldaketarik sumatuko baina apurka saiakera egiten da".\nSari banaketa egubakoitzean\nMaiatzaren 8an, Arizmendiko Lanbide Heziketakoek antolatutako jardunaldietan banatuko dituzte sariak: ordenagailu eramangarria, garaikurra eta eskolarako eskanerra. Hirugarrenez antolatu dituzte jardunaldiok eta XXI. mendeko etxebizitzaz jardungo dute, birgaitzeaz, hain zuzen ere.\n09:00 Dokumentazio banaketa.\n09:45 Hirigintza, hazkuntzaren paradigma eta birgaitzea. Hizlaria: Jose Luis Azkarate, LKS ingeniaritzako arkitekto hirigilea.\n10:30 Birgaitzea: Gestioa eta aurrezki energetikoa. Hizlaria: Luis Laskurain, Suradesako gerentea.\n11:15 Ekokaleak ideia lehiaketako sari banaketa.\n12:00 Egurrezko egituren berreskuratzea. Hizlaria: Mikel Landa, arkitektoa eta egurrezko egituren berreskuratzean aditua.\n12:45 Vitoria-Gasteiz hiri historikoaren birgaitzea eta suspertzea: proiektu oso baten bi alderdi. Hizlaria: Gonzalo Arroita, Vitoria-Gasteizko hirigune historikoa era integralean biziberritzeko agentziako zuzendaria.